
PRVI DIO 


GUŠČARICA ANKA 


I. Sirotica 


Zvala se Anka, i bilo joj šest godina. Bila je malena, kao da su joj tek četiri godine, žuta 
kao vosak, mršava kao pile. Njezino je odijelo bilo uvijek razdrapano, lakti goli, noge bo- 
se. 


To bijedno siroče nije znalo za oca i za majku. Roditelji su joj bili težaci. Umriješe, dok je 
Anka bila jošte u povojima. Neka je tetka, sluškinja gospodara dvora Vranje, uze k sebi. 
Netom je Anka znala trčati i skakati, turi joj tetka palicu u ruku i nauči je, kako će čuvati 
gospodareve guske. Jedna od tih gusaka, mužjak Gagarilo, bio je gotovo veći i snažniji 
od guščarice Anke. Ona ga se malko bojala i morala je voditi guske na pašu, kuda je on 
htio. 


Dvor Vranja leži na veliku kamenu usred divlje gudure. S jedne i s druge strane te hridi- 
ne teče po jedan potok. Ljeti su oba korita suha, ali u jesen, iza kiše i oluje, mutna se voda 
valja s visoka pa tutnji i grmi okolo kamena noseći drvlje i kamenje. Onda je dvor Vranja 
nalik na otočić, pa ne možeš k njemu nego preko mostića. 


Anka je vodila svako jutro guske na neko maleno polje, koje je potok dijelio od podnožja 
velike planine pune šuma i zvjeradi. 

Prvi je išao gusak Gagarilo pružajući uvis vrat i sikćući na svakoga. Za njim se gegalo 
jedna za drugom do sedam gusaka. Posljednja je išla guščarica Anka s prutom u ruci, 
vičući na Gagarila, da ide polaganije, jer da joj kamenje ranjava bose noge. 

“Ga-ga-ga“, zagraktale bi guske, netom bi stigle na polje. Gusak bi Gagarilo skočio od- 
mah u potok, da po njemu šeta i lovi. Anka bi sjela na kamen i gledala lugove po planini. 
Slušala bi, kako vranjski vlastelin, knez Bodo, lovi po šumama zvjerad. Sad bi čula jeku 
lovačkoga roga, sada viku lovaca, sad opet lajanje pasa. 


O podne zazvonilo bi zvono u obližnjem selu, i lovci bi se vraćali u dvor. Gotovo svaki 
dan nosili su ubijena medvjeda ili vepra ili nekoliko lisica. Bilo je čak i vukova, koji su 
gubili glavu od kneza Boda. Lovci su se o podne uvijek žurili u dvor, da sjednu, gladni i 
žedni, za bogat sto. 


Guščarica bi se onda pomolila dobrome Bogu te izvadila iz torbice koru kruha i komadić 
sira. Jela bi sjedeći na kamenu i pazeći na guske. 

Sunce je uvijek rano zapadalo za nekom dalekom gorom. Onda bi Anka teškom mukom 
potjerala neposlušnoga Gagarila s vode i pošla prema dvoru. Tamo bi guske ušle u neku 
staju. Guščarica bi onda pojela još komadić kruha te ušla u sjenaru, da prospava noć na 
sijenu, koje je više puta vonjalo po truleži. 

Tako vam je živjela ona jadna, zapuštena sirotica. Nitko se nije na nju obazirao. Govorili 
su u dvoru, da je bolesna i glupa pa da nije nikome od koristi. 


Knez se Bodo jedan jedini put udostoji nešto reći tome jadnome crvu. Sirotica se prestraši 
od gospodara pa se smete i ne znade ni usta otvoriti. Onda knez reče: “Kad si takva, ne- 
ka te voda nosi! Šta će na svijetu to kržljavo stvorenje!“ 


II. Košuta 


Bilo je koncem ljeta. Od noćne oluje i kiše bijahu nabujali potoci ispod vranjskoga dvora. 
Guščarica je ležala usred grma i čuvala guske, što su veselo plivale na potoku. Grm ju je 
krio od pogleda s dvora i štitio je od sunčane žege. Boležljiva i slaba, ona nije rado skaka- 
la i trčala. Onaj je grm bila uvijek njena najmilija kućica. Bar je tu bila sama; nije ovdje 
bilo pandura kneza Boda, koji su se rugali sirotici, zovući je Gagarilovom sestrom. Ovdje 
je nije nitko silio na pretežak rad, niti ju je itko tukao kao gore u dvoru. 


Ona je ležala sakrivena u grmu i virila iz njega. Gledala je, što se sve događa u dvoru i 
okolo njega. 


Najprije ču zveket lanaca i psovanje. Vidje, gdje kneževi panduri vode u tamnicu nekoli- 
ko težaka, jer nisu mogli platiti poreze i namete. 


Zatim ugleda gospođu kneginju, gdje ide na šetnju s mladim knezom Ulrikom. Gospodi- 
čiću je moglo biti devet godina: obrazi mu crveni, oči i vlasi crne, a stas vitak kao u jele. 
Vodi sa sobom psa; u ruci mu luk. Htio bi štogod uloviti. Bit će i on jednom valjan lovac 
kao i otac mu. Ušli su u neku šumicu. Guščarica sluša, kako mladi knez klikće i pjeva. 
Sunce je naginjalo na zapad, kada guščarica ču lajanje pasa i viku lovaca. Lovci su za ne- 
kim trčali kroz šumu prema potoku. Anka je htjela izaći iz grma i potjerati guske na su- 
ho, kad netko skoči preda nju. Bila je to izranjena košuta, koju su lovci pogodili. Ona se 
šćućuri pokraj guščarice i pogleda je svojim krupnim očima. Kao da je molila djevojčicu, 
da je obrani i sakrije. Anka je pogladi po glavi, ustupi joj svoje mjesto, pokrije ju granama 
i suhim lišćem te zađe iz grma. 

S druge strane potoka vidje kneza Boda, lovce i mnogo pasa. Bodo se ljutio, što je potok 
tako nabujao, da ne može preko vode. 

On viknu: “Ej ti, guščarice, kamo je pobjegla košuta, što je tamo skočila?“ 

Anka nije htjela lagati, ali ne htjede ni izdati jadnu životinju. Ona ne odgovori. 

Knez se Bodo naljuti: “Čuješ, odrpanice jedna! Što je s košutom?“ Anka šuti. 

Onda se knez zacrveni od ljutine kao rak. “Da si mi blizu, sve bi ti kosti pucale. Gagari- 
lova seko, hoćeš li progovoriti?“ 

Anka je i sada šutjela. Onda se Bodo uzvrpolji kao da će iz kože skočiti. Digne kamen i 
baci ga na djevojčicu. Pogodi je u golo koljeno. Kamen razdere kožu, i krv poteče. 

U taj čas zalajaše psi negdje drugdje. “Možda je košuta tamo!“ vikne netko, i svi lovci 
udariše niz potok. 


III. Gusak Gagarilo 


Lovci se bijahu prevarili. Guščarica nađe košutu u grmu. Drhtala je od straha, zgurena 
pod grančicama i suhim lišćem. Anka zaboravi na svoju ranu. Hramljući pođe do pet 
puta potoku, zgrabi dlanovima malko vode te je ponese u grm. Pojila je životinju i prala 
joj rane. Košuta je mirno ležala i samo gledala u guščaricu svojim velikim dobrim očima. 
“Ja ću ti izvidati rane. Ja ću ti izvidati rane“, šaptala je sirotica. Ali je košuti bilo više do 
toga, da se malko odmori i da psi nekamo otiđu, nego da je guščarica liječi. Kada ču, da 
su lovci već daleko, ona skoči, izađe iz grma, prođe polje, preskoči vodu, i nestade je u 
šumi. 

“Ga-ga-ga, u šumu je pobjegla! Ge-ge-ge, ni hvala ti ne reče!“ naruga se gusak Gagarilo 
Anki. 

Sirotica je razumijevala, što joj gusak gače, ali se ipak ne naljuti. Ona sjedne uz potok i 
stade prati svoju ranu. 


A gusak poče kreštati: “Go-go-go, puklo Anki koljeno!“ 
Guščarica mu odgovori: “Izađi, da idemo doma.“ 
A gusak: 


“Gu-gu-gu, knez ti sprema batinu. 
Bježi, Anko, u šumu!“ 


Djevojčica problijedi. Pogleda dvor: u njemu su knez i njegovi panduri; pogleda šumu: u 
njoj su vukovi i medvjedi. U dvoru je čekaju psovke i batine, u šumi strah, glad, žega i 
studen. 

Ona pomisli, da će joj u dvoru biti ipak bolje, pa vikne iznova Gagarilu, da moraju natrag 
u Vranju. 

Ali gusak zapliva na drugu obalu potoka, uđe u neki grm i poče gakati: “Gi-gi-gi, kud ja 
hoću, pođi ti“! 

Uzalud ga guščarica zvala i mamila, da se vrati; gusak je išao iz grma u grm. Anka je 
znala za gaz preko potoka. Ona pregazi potok i potrča šepajući prema Gagarilu. Gusak 
uđe u šumu, a sirotica za njim. Na rubu šume bilo je jošte dobro vidjeti, pa bi ga bila lako 
ulovila, da je ranjeno koljeno nije sve većma boljelo. Najedanput ona ne ču i ne vidje više 
Gagarila. Uđe u šumu zovući ga neprestano. Ugleda pod nekim stablom nešto bijelo i 
potrča tamo. Ali ono nije bio gusak nego nekakvo bijelo cvijeće. Žuborenje vode nije više 
mogla čuti. Padao je prvi mrak. Puta po šumi nije bilo. Ona ne znade, ni što bi ni kamo 
bi. Koljeno je boljelo. Sjede umorna na povaljeno deblo. 

IV. S košutom 


Sunce bijaše već zapalo. Prvi se mrak hvatao šume, u kojoj je vladao muk. Visoki hrasto- 
vi bijahu nalik na šutljive divove. Pod njima se zgurili grmovi nalik na grbavce, koji vre- 
baju iz zasjede; hoće na nekoga navaliti. 


Djevojčica osjeti strah usred one šumske polutame i tišine. Sjedila je tiho bojeći se, da se 
štropotom ne izda kojoj divljoj zvijeri. Nije se usuđivala ni zaplakati. Suze joj tekle niz 
obraze, ali je stiskala zube, da je nitko ne čuje. 

Najedanput začu, gdje nešto šušti u obližnjem grmu. “Vuk ili medvjed“, pomisli sirotica, 
i srce joj zadrhta. Ne maknu se, i stisne oči, da ne vidi zvijeri, koja će je rastrgati. 

Prođe nekoliko časaka. Anka osjeti, da je netko položio glavu na njezina koljena i da joj 
liže ruku. Otvori oči i ugleda pred sobom košutu, kojoj je malo prije spasila život. Pozna 
je po svježim ranama. 

Guščarica se ohrabri. Zagrli životinju i zaplače nešto glasnije. “Košuto, košutice, smiluj 
mi se nesretnici! Ti imaš svoju šumu i svoje leglo. Ti imaš hitre noge i dobre oči. Ti imaš 
možda i svoga jelena i svoje mlado jelenče, a ja sam ti bez kuće, bez majke i bez braće. 
Vidiš, kako sam bolna i ranjena. Smiluj mi se, pokaži mi put u Vranju! Bolje da me knez 
Bodo ubije, nego da me rastrgnu vukovi.“ 


Košuta je gledala Anku kao da razumije, što joj djevojčica veli. Ona je i meketom i kret- 
njama osokoli, da sjedne na njezina leđa. 


Sirotica je posluša. Uspje se na košutina leđa i uhvati je rukama oko vrata. 


Košuta udri u trk. Hitro i vješto trčala je pod stablima, verala se između grmova i skaka- 
la po kamenju. Djevojčica se začudi, kad opazi, da je životinja nosi uz planinu, daleko od 
Vranje. “Kamo me to vodiš? Kamo me to vodiš, košuto, košutice?“, šanu ona, a košuta 
zameketa tiho kao da odgovara: “Ne boj mi se, djevojčice! Ne brini se, sirotice!“ 


Bile su već negdje visoko u planini. Košuta najedanput stane, sakri se u grmu i poče nju- 
šiti uzduh. Mala je guščarica iznova drhtala od straha. 


Bilo je tamno. Mjesec je istom izlazio na vrhu planine. Najedanput se začu negdje daleko 
tuljenje i zavijanje. “To su vukovi“, šanu Anka i poboja se, da je košuta neće spasiti od 
užasne smrti. 

Vukovi su jurili prema njima, i njihovo je tuljenje bivalo sve bjesnije. 

Ali hitronoga životinja ustade, mimoiđe oprezno neku golet i potrča drugim putovima. 
Kada nije bilo više čuti vukova, košuta jurnu još brže. 

Mjesec je bio već visoko na nebu, kada životinja stigne na neki zaravanak. To je bilo mje- 
stance mirno i sakriveno. Trnje, veprine, glog i dirake branile su ga sa sviju strana od 
zvjeradi. 

Košuta preskoči glogov grm i uđe u čestu lješnjaka i mladih jasena. Povali s leđa Anku 
na ležaj suha lišća i legne do nje. 

Kada se mjesec digne još više na nebo, on zaviri malko i u ono grmlje. Uvelike se začudi, 
kada vidje, gdje neka malena, mršava i blijeda djevojčica spava noćas uz košutu u pla- 
ninskome ležaju. 

V. Uranak u šumi 


Sunce granu. Jedan njegov trak udari o grm lješnjakov ispred jelenjeg ležaja, šmigne kroz 
grančice i pane na oči djevojčice, koja je spavala. Guščarica se Anka probudi. 

“To nije moja staja! Gdje je Gagarilo i gdje su moje patke?“ reče i otare bolje oči, jer je mi- 
slila, da jošte sanja. Osjeti, da je koljeno boli. Pogleda ga, vidje ranu na njemu i pade joj 
na pamet knez Bodo, košuta, Gagarilo, trka po šumi i vukovi. 

“Ja sam sada sama i zapuštena u ovoj šumi. Košuta je nekamo pobjegla. Što će sada biti 
sa mnom?“ 


Kroz grane lješnjakove vidje daleke gore, plavetno nebo i zelena stabla. Sve je bilo svijet- 
lo i veselo. Suma je slatko mirisala. Negdje je daleko žuborio potok. 


Guščarica osjeti glad. Nedaleko od nje raslo je mnogo kupina; jagode su na njima bile 
debele i crne. Djevojčica ustane. U strahu, da je koja zvijer ne ugleda, dokrade se tiho do 
kupina te ih poče brati i jesti. Drenjine su već crvenjele na drijenovima okolo ležaja. Ona 
ih mnogo pobere pa ih sakri u neku rupu. 


Velik, crn kos doletje na obližnju smreku i zapjeva: 


“Majko, majko šumice, 
Sve te slave ptičice! 

Ti nam daješ crviće, 
Ti nam daješ drenjine 
I rumene jagode, 
Bršljanove bobulje. 

I hlađanu vodicu 

I blistavu rosicu. 
L'jepo li je živjeti 
Sred tih dvora zelenih: 
Slava tebi, šumice, 
Dobra naša majčice!“ 


Djevojčica je slušala kosovo pjevanje i nečemu se čudila. Ona je danas razumijevala sva- 
ku riječ kosove pjesme. 

“Zar u ovoj šumi ptice pjevaju čovječjim grlom?“ vikne ona kosu, ali se kos prestraši i 
pobjegne kričeći kao lud: 

“Čovjek je u jelenjem ležaju! Čovjek je u jelenjem ležaju!“ 

“Čovjek! Čovjek!“ kriknuše malene ptice grmuše po svim granama. “Čovjek! Čovjek!“ 
zakrešti soko, koji je krstario iznad šume. 

Kos je i dalje letio sve dublje u šumu i kričao iz svega grla: “Čovjek je u jelenjem ležaju! 
Covjek je u jelenjem ležaju!“ 

Djevojčica vidje, kako sada cijela šuma zna, da je ona tu. Spopade je velik strah. Ona se 
vrati u ležaj i sakrije se u grm. 

VI. Jelen Vitorog 


Granje zašušne ispred Anke, i košuta banu pred nju. 

“Djevojčice, zašto si izašla iz ležaja? Zašto si pustila, da te kos vidi?“ 

“Jer u ovoj šumi životinje pjevaju i govore kao ljudi“, odgovori joj Anka. 

“Mi ne govorimo kao ljudi, nego tko jednom prospava noć u jelenjem ležaju, taj razumije 
govor i pjevanje svih šumskih životinja. Ti si ludo učinila, što si se javila kosu.“ 

“Spasi me! Bježimo natrag u Vranju!“ gotovo zaplače guščarica. 

“Sad je kasno. Velike su i malene životinje već opkolile naš ležaj“, odgovori košuta. 

I zbilja, sve okolo jelenjih ležaja čulo se režanje vukova, brundanje medvjedova i mijau- 
kanje divljih mačaka. 

Guščarica pomisli, da je propala, i suze joj udariše niz obraze. 

U taj čas uđe u ležaj krasna životinja. Noge mu vitke i visoke; vrat dug, uspravan i pok- 
riven malenom grivom; na glavi mu veliki, tvrdi rogovi. To je bio jelen. 


“Vitorože“, reče mu košuta, “pomozi ovoj sirotici. Ona me je spasila od pasa i noževa 
kneza Boda. Ona je noćas spavala u našem ležaju. Dobra je i mima kao jelenče.“ 


Jelen Vitorog pogleda siroticu i reče: “Znam je. To je guščarica Anka. Guščarice mala, ne 
boj se; ustani i dođi sa mnom!“ 


“Ne vodi me k onim životinjama! Čuj, kako vukovi tule i medvjedi brundaju! Oni će me 
rastrgati!“, zaplače djevojčica. 

“Ustani i poslušaj“, reče oštrije jelen, udarajući prednjim nogama o zemlju. 

Guščarica ustane i pođe dršćući za njim. Uz nju je išla i košuta, a to je jadnicu tješilo i 
hrabrilo. 

Oni prođu kroz glog i veprinu pa stignu na poljanicu, okolo koje su rasli hrastovi. 


VII. Medvjed Ljumo 


Na poljanici, u hladu hrastova, sakupila se mnoga zvjerad. Najodličnije mjesto ima velik, 
zdepast medvjed mrke dlake i širokih nogu. To je medvjed Ljumo, starosta šumski. Njega 
su planinske životinje izabrale glavarom zvjeradi, jer je star i pametan. On im sudi, kada 
se posvade; on ih savjetuje, kako da se brane od lovaca i pasa. I između zvjeradi mora da 
je neki red; i divlje životinje hoće da stare navike i običaji ne propadnu. Medvjed je Lju- 
mo čuvar zakona i starih običaja u ovoj šumi. Svatko se boji pandža na njegovoj šapi. Ne- 
tom je Ljumo čuo od kosa, da je čovjek u jelenjem ležaju, dao je znak, da sve životinje 
pohrle tamo, da vide, što se to zbilo. One će sada vijećati, što da učine s onim djetetom. 
Blizu Ljume leži lisac, lukavi Striko, medvjedov prvi doglavnik i savjetnik. Ima oštrljatu 
njušku, mudre oči i kitnjast rep. 

Tu se našla sada i divlja svinja ili vepar. Tijelo joj je pokrito čekinjama. Crna je, jaka i ži- 
lava. Ima snažno rilo i jake zube. Zove se Kiso. 

Nešto podalje legao je na kamenje čitav čopor životinja visokih nogu i jakih zubi. To su 
vukovi. Njihov je vođa vuk Ovcoder. 


Na suhu granu visoka hrasta sjela je životinja žute dlake s tamnim prugama i kitnjastim 
repom. To je divlja mačka Munjko. 


Zečevi se sakrili u grmlju, a na grane stabala pale su mnoge šumske ptice, da vide, šta će 
se sada zbiti. 


Ne potraja dugo, i jelen Vitorog stiže na to zvjerinje sijelo vodeći prestrašenu djevojčicu. 
“Ja ću je odmah razderati“, zatuli vuk Ovcoder. 

“Ja ću joj iskopati oba oka“, zamijauče mačak Munjko. 

“Ja ću joj zubom rasparati trbuh“, zarokće divlja svinja Kiso. 


“Nećemo ljudi među nama! Nećemo ljudi među nama!“ kmečili su prestrašeni zečevi, i 
kreštale su ptice. 

“Muk, muk, muk!“ zabrunda starosta Ljumo, i sve se stiša. “Neka govori jelen Vitorog!“ 
Vitorog se uspravi ispred djevojčice i vikne: 

“Tako mi našega šumskoga zakona i ovih deset rogova na mojoj glavi, jao si ga onome, 
koji dirne u ovo čovječje lane! Ono je spasilo život mojoj družici. Da nije njega bilo, lovci 
ubiše moju košutu, psi je razniješe na komade. Tko će mi braniti da je krijem i hranim u 
svome ležaju? Naš neprijatelj, knez Bodo, ubio je moje jelenče. Dopusti mi, starosta Lju- 
mo, da držim ovo čovječje lane uza se mjesto jelenčeta!“ 


“Ne! Ne!“ viknuše životinje. “Taj će čovječji skot narasti. Ubijat će nas. Izdat će nas lov- 
cima.“ 


Ali Vitorog odgovori: “Ovo je kukavno žensko čovječje lane. Pogledajte mu ranu na ko- 
ljenu. Ranio ga je knez, kad je ono spasilo moju košutu“. 

“Jadno čovječje lane! Jadno čovječje lane!“ zakričaše ptice po granama. 

“Milost! Milost!“ zakmečiše zečevi. 

“Pojedimo ga! Pojedimo ga!“ zaurlaše vukovi. 

A starosta Ljumo reče: “Ima pet dana, što mi je drača ušla u taban, pa se jedva mičem. 
Cuj ti, čovječje lane, dođi bliže, da te bolje vidim“. 

Anka je sada bila mirnija, jer su je već branile ptice i zečevi, a Ljumo je nije namrgođeno 
gledao. Ona priđe k medvjedu i reče: “Pokaži mi, starosto, ranjenu šapu“. 

Ljumo pruži šapu. Anka metne medvjedovu nogu sebi u krilo pa hitro i okretno iščupa 
iz nje veliku draču. 

Svi se začudiše tolikoj vještini i dobroti toga čovječjeg laneta. Samo su vukovi još tulili: 
“Pojedimo ga. Pojedimo ga!“ 


17" 


Ljumo se okrene k lisici i reče: “Mudri Striko, da čujem, što ti misliš 


A striko reče: “Ja znadem već davno to nevoljno stvorenje. Ono je slabo i bolesno, pa 
nam ne može učiniti ništa zla. Vidio sam ga više puta, kada sam vrebao na guske kneza 
Boda. To je guščarica Anka. Spasila je košutu, istrgla je tebi draču, a može nam pomoći, 
da se čuvamo od lovaca i pasa. Ona nas neće izdati. Ako bude zločesta, lako ćemo je po- 
tjerati iz šume. Za ovaj savjet dopusti mi, da pojedem sve guske kneza Boda“. 

“Tako je! Tako je!“ rekoše zvijeri, samo su vukovi i sada urlali: “Pojedimo je! Pojedimo 
je!" 

Ali Ljumo ustane: “Čujte me, ptice, zmije i zvjeradi! Ja, medvjed Ljumo, starosta vaš i 
gospodar šume ove, branič sam ovog čovječjeg laneta. Neka ostane kod nas u šumi. Ono 
ima na glavi dugu grivu, koja se zlati kao i brk zrela kukuruza; prozvat ćemo ga zato 
Zlatokosom. Zlatokosa će živjeti u ležaju jelena Vitoroga. Jao si ga onoj životinji, koja je 
krivo pogleda!“ 

“Zlatokosa! Zlatokosa!“ zacvrkutaše ptice i poletješe daleko. 

“Zlatokosa! Zlatokosa!“ stade mijaukanje i kričanje po obližnjim lugovima. 


Životinje se razilaze zadovoljne, što su dobile u šumi čovjeka prijatelja. Jedino su vukovi 
bili ljutiti. Oni su trčali u svoja legla tuleći: “Mi ćemo je ipak pojesti! Mi ćemo je ipak po- 
jesti!“ 

DRUGI DIO 


ŠUMSKI DUH 


I. Izgubljeni novčić 


U seocu Vranji živjela je u trošnoj kućici neka siromašna, slijepa žena. Bila je veoma sta- 
ra. Noge je jedva nosile. Ostala je jadna sama na svijetu. Sva joj utjeha i pomoć bijaše 
unuk Pavao, maleno dijete, kojemu jošte nije bilo ni punih šest godina. 


Pavao je išao okolo, a dobri mu ljudi davali, tko kruha, tko staro odijelo, tko voća, a tko 
novčić, da donese slijepoj baki. Gologlavo je i boso dijete nosilo sve doma. Kad bi se po- 
vratilo kući praznih ruku, onda bi ono reklo baki: “Ne boj se, bakice! Kada budem velik, 
ja ću raditi i zasluživati, pa će nam biti dobro.“ 


Jedne subote nije bilo ni komadića kruha u kolibici slijepe starice. Vrućina i suša pohara- 
le usjeve, pa su težaci bili tvrda srca prema siromasima. Mnogi od njih nisu davali, jer 
nisu sami ništa imali. 

Mali Pavao nije znao, što bi uradio. Sjutra je nedjelja, dan Božji, a baka nema što jesti. 
Mislio je i mislio, pa najedanput i smislio: poći će za prvi put u dvor kneza Boda, da pro- 
si komad kruha. 

Prije zalaska sunca stiže Pavao pred dvor. Dvije grdne psine ugledaše ga ispred vrata te 
se zatrčaše lajući prema djetetu. Htjele psine da razderu ono dijete bosih nogu i preširo- 
ka, stara odijela, ali dotrča iz dvora neki dječak i umiri pse. Bio je to mladi knez Ulrik. 


“Što ćeš u dvoru?“ upita Ulrik Pavla. 

Pavao je začuđen gledao Ulrikovo odijelo s pozlaćenim pucetima i divio se dječaku, koga 
se boje one dvije velike psine. 

“Htio bih komad kruha za slijepu bakicu“, reče. 

“Dođi sa mnom“, odgovori mu kneščić te ga povede u grad. Pred nekom kućom blizu 
vrata rasla su dva stabla. Pod njima je sjedjela u hladu gospođa kneginja. Ulrik povede k 
njoj Pavla te joj reče, zašto je to siromašno dijete došlo u grad. 

Kneginja pogleda Pavla i reče: “Da nije bilo Ulrika, bio bi nastradao od pasa. Njima moj 
suprug tjera prosjake i skitnice. Reci, zašto prosiš? Gdje su ti roditelji?“ 

Onda Pavao kaza sve, što je znao o svojim mrtvim roditeljima i o slijepoj baki. Reče jošte, 
da on neće prosjačiti, kada bude velik i jak. 

A kneginja mu odgovori: “Ti si dobro i valjano dijete... Cuj, mali! Godinu je dana, što je 
nestalo naše guščarice Anke. Možda su je rastrgali u šumi vukovi. Dođi k nama za guš- 
čara. Vodit ćeš guske na pašu i spavat ćeš u našim stajama.“ 


Ali joj Pavao odgovori, da to ne može učiniti, jer što bi onda njegova slijepa baka. Reče: 
“Gospođo, ona bi poginula bez mene.“ 


Kneginja pozove bliže Ulrika pa mu nešto dade. Mladi knez priđe dječaku i turi mu sre- 
brn novac u ruku. 


“Idi, mali Pavle, i budi uvijek dobar svojoj jadnoj baki“, pozdravi ga gospođa. 


Pavao odzdravi i potrča iz grada. Ali to njegovo trčanje razdraži ona dva psa i nastade 
trka. Uzalud je sada Ulrik zvao psine. Pavao vidje, da će ga psi lako stignuti, pa pobježe 
u šumu. Bio je već mrak, kada se oslobodi pasa te izađe na čistinu. 


Pavao se žurio u selo i sve je šaptao: “Srebrn-novčić! Srebrn-novčić! Za srebrn-novčić 
kupit ću janjca. Janje će mi postati ovcom, što daje vune, mlijeka i sira. Za ovcu ću dobiti 
tele. Tele će mi postati volom. Mi ćemo skupa rasti. Onda ću kupiti plug i orati zemlju. 
Zidat ću staju i novu kuću. Bakicu ću povesti na prozor, neka se odmara i neka sluša, ka- 
ko ptice pjevaju u mojem vrtu.“ 


I Pavao htjede da još jednom opipa i pogleda svoj srebrn-novčić. On turi ruku u džep. 
Cikne, kao da ga je zmija ujela. Mjesto novčića opipa probušen džep. Prevrne sve džepo- 
ve, pretraži cijelo odijelo, ali novčiću nigdje ni traga. Gonjen od pasa izgubio ga je u šu- 
mi. 

Bila je već noć, kada dječak stigne kući. Jadna baka, koja nije znala, da li sunce sja ili zvi- 
jezde trepte, čekala ga je u mraku. 


Pavao se došulja u kuću, uze fenjer pa ga užege te se vrati u šumu. 


Dva duga sata tražio je dječak srebrni novčić. Bila je tama. Noćni su leptiri letjeli k Pav- 
lovu fenjeru i udarali glavom o stakalca. Sada bi ispred njega zašuškala u suhome lišću 
zmija, sad bi opet bježao miš. Mnogo puta vidje, gdje se nešto blista na zemlji, pa potrča, 
a kad tamo: komadić glatka kremena ili stakla. 

I on se poče glasno jadati: “Što ću dati sutra slijepoj baki jesti? Gdje si mi, srebrn-novčiću 
moj, jedini spasu naš?“ 

Najedanput Pavao vidje, da je ušao u nepoznati dio šume. Tražio je kakav put ili stazicu, 
ali sve uzalud: on nije više znao, gdje je. 


Odnekuda udari vjetar, i sva se šuma zatalasa. Lišće zašumi i vjetrina zaurla. Već po treći 
put pričini mu se, da netko ide sada za njim, a sad uz njega. Nije ga bilo veoma strah, jer 
mu je fenjer lijepo svijetlio, pa se nadao doskora izaći iz šume. Ali vjetar puhne snažnije i 
ugasi plamičak u Pavlovu fenjeru. 

Pavao stane i zaplače. Znao je, da je na rubu nekoga ponora. Prevari li se, past će s visoka 
u jarugu. 

Pun straha pruži ruku prema nečemu, što se pred njim crnjelo. Dječak se ne dotakne ni 
kamena ni stabla, nego ga dočekaše dvije malene, tople ruke. 


Jest! Dvije malene i tople ruke povukoše Pavla do ruba ponora i povedoše ga na sigurnije 
mjesto. Pavao se nije usuđivao ni pisnuti, iako odmah vidje, da se pokraj njega stvorio 

neki prijatelj. Ono čeljade, koje ga je sada vodilo u tami po šumi, nije moglo biti baš 
mnogo veće od njega. Ono je šutjelo i išlo šumom i tamom kao da sunce na nebu svijetli, 
Pavla je držalo uvijek za ruku. 


Doskora nađe se Pavao pred svojom kućom. Onda mu ono mučljivo čeljade dade neku 
košaricu, te ga iznenada nestade. 


Pavao uđe u kuću, pozdravi bakicu i užga svijeću. 

“Sine, gdje si tako dugo bio?“ upita ga baka. 

“Bakice draga, da štogod prije pojedemo, pa ćeš onda sve čuti“. 
I Pavao poče vaditi iz kotarice sočne i debele šumske jagodice. 
“To je pravi med“, reče baka. 


Jagode su nestajale jedna za drugom. A kada Pavo digne sa dna kotarice i posljednju ja- 
godu, on krikne od čuda i sreće. 


“Što je, Pavle?“ upita starica. 

“Gle, na dnu je kotarice moj srebrni novčić, dar mladoga kneza Ulrika!“ 

I Pavao kaza baki sve, što mu se danas popodne dogodilo. 

“Bakice, reci mi, tko me je to spasio od ponora i vodio me po šumi i darovao nam jagode 
i sakrio na dnu košarice moj izgubljeni srebrn-novčić?“ 

A baka odgovori: “Po našim šumama žive vile. To su ti djevojke zlatnih vlasi i modrih 
očiju. Jedna te od njih vidjela i smilovala se našoj nevolji“. 

“Ali, bakice, ta je vila još mlada. Nije baš mnogo viša od mene i ima još male ruke. Sad se 
kajem, što je nisam pitao, koliko joj je godina i kako se zove.“ 

I mali Pavao legne u svoju posteljicu. Pod jastukom mu stajao srebrn-novčić. Svu je noć 
sanjao o dobroj vili s malenim rukama. 


II. Zmija 


Visoko gore u planini palila su tri čovjeka ugljen. Oborili su nekoliko stabala, iscijepali su 
drva, te su cjepanicama podigli drvenu kućicu, koja se zove ugljara. 


Oni su kućicu pokrili suhim granjem i mahovinom, pa sada sipaju na nju lopatama zem- 
lju. Najmlađi od tih ugljara, dječak Ivo, prilazi k vratima karbunice, užiže i zatvara vrata. 
U ugljari već polagano gori, a iz rupica na kućici izlazi dim. 

“Oče i striče“, veli Ivo, “kada do nekoliko dana porušimo ovu crnu zgradicu, ona će biti 
puna lijepa ugljena“. 

“Dao Bog!“ odgovara mu otac. “Knez mi je Bodo zapovjedio, da ga mnogo donesem.“ 
Ivo je sjeo na kamen i kaže: “Da mi je bar kap vode!“ 


“Ustrpi se“, veli otac. “Sad će nam doći Marica iz sela pa će nam donijeti i hrane i vode.“ 











eLektire.skole.hr I 


Vladimir Nazor: Bijeli jelen 





I sva tri ugljenara, umorni i žedni, sjede pod stablom i gledaju, kako se njihova karbunica 
puši. 


Dok ugljenari u planini na nju čekaju, Marica ide k njima kroz šumu. Nosi im u košu 
hljeba, sira i suha mesa. Naprtila je na rame i mješčić vode. Mnogo se mučila po selu, 
dok je isprosila ono malo vode. Potoci su okolo Vranje presušili, izvori su u planini usah- 
li, a gotovo su svi bunari u selu prazni. Knezu Bodu voze sluge vodu izdaleka, ali on 
kmetima ne daruje ni kapi. Ima već tri mjeseca, što ne kiši. Stoka skapava od žeđe, usjevi 
su kao izgorjeli. 

Marica je sva sretna, što može nositi danas ocu, stricu i bratu onaj mješčić vode. 


Djevojčica misli: “Možda moj brat Ivo trpi sada žeđu“. I ona mjesto da ide poznatom sta- 
zicom, udara nekom stranputicom. “Ovako ću prije stići. Ala će oni biti veseli, kada vide, 
da sam brzo stigla!“ 


Zašla je među grmove. Već osjeća vonju dima, ugljara je dakle blizu. Sada vidi dim, pa se 
ne boji, da će se izgubiti u šumi. Ona hrli naprijed. Zedno lišće na glogovima i lješnjaci- 
ma nekako čudnovato šušti oko nje. 


“Djevojčice, djevojčice, 
Daruj kaplju te vodice!“ 


“Ne mogu! Ne mogu! To je za brata moga, za oca moga i za strica moga!“ odgovara im 
ona. 


Jata ptica lete sa sviju strana, kruže Maricu i otvaraju žedna grla: 


“Djevojčice, golubice, 
Daruj kaplju te vodice!“ 


Maričino je srce milostivo, pa joj od tuge niču suze na očima. Ona bježi odgovarajući pti- 
cama i grančicama: 


“Žedne ptice, žedne hvoje, 
Pijte rad'je suze moje!“ 


Sad su doletjela k Marici gusta jata leptira i zlatnih bubica. I ona je prose, da im dade ka- 
pljicu vode. Velik leptir bijelih krila poginuo je od žeđe na njezinu ramenu. 

Marica onda stane, sjede na kamen i otvori malko nožicu na mješčiću. Poškropila je 
grančice okolo sebe. Pustila je nešto vode u rupicu na kamenu, da napoji ptice. Leptire i 
bubice napojila je kapljama vode na svome dlanu. 


Svaka je grana šuštala i svaka je ptica pjevala okolo nje: 

“Sveđ ću slavit djevojčicu 
Za vodicu, za kapljicu!“ 


Marica sveza nožicu na mijehu i pođe naprijed. Ona iznova stane. Zmija s prugom na 
leđima i s rožićem na glavi zakrči joj put. 

“I ja sam žedna“, reče zmija Marici. 

“I ti si Božje stvorenje, pa bih ti htjela pomoći“, odgovori djevojčica. “Ali mijeha ne smi- 
jem više da otvorim“. 

“Na tvome je dlanu još kapljica vode“, reče zmija. “Pruži mi dlan!“ 

“Ali ti imaš otrovne zube“. 


IKA 


“Otrov je samo za moje neprijatelje. Ne boj se, dušice!“ reče slatko zmija. 


Marica joj pruži ruku. Zmiji zasjaše oči. Ona skoči, psiknu: “Krv je slađa od vode!“ i za- 
bode oba zuba u Maričin prst. 

Marica se živo trgnu. Mijeh joj i košić padnu na zemlju. Zmija pobjegnu. Djevojčica udari 
plačući u trk prema karbunici. Krv joj curila iz prsta. Morala se s mukom dugo penjati, 
da dođe do ugljare. 


Kad stigne tamo, ona vikne: “Ugrizla me zmija!“ i padne u očev naručaj. Mrak joj dođe 
na oči. Ona nije više znala za sebe. 


Ugljenari zadrhtaše. Vezaše joj čvrsto ruku, da joj otrovna krv ne uđe u tijelo. Rezali su 
joj ranu i sisali, ali sve utaman. Marici je bilo sve gore. Ležala je u njihovoj daščari i jecala 
u ognjici: “Vode! Vode!“ 

Uzalud su je pitali, gdje je izgubila koš i mješčić. Ona ih nije ni razumijevala. 

“Jao, izgubit ćemo Maricu“, jadikovao je otac. “Selo je daleko, a vode nemamo“. 

“Idemo sva trojica, tražiti po šumi izgubljeni mijeh“, reče stric. 

I oni pođoše ostavivši Maricu samu. Tražili su dugo i dugo. Ali oni nijesu znali kuda je 
Marica prošla; ne nađoše ništa. 


Vraćali su se tužni i žalosni u daščaru. “Sigurno je već mrtva!“ uzdahne otac. Uđoše po- 
lako u daščaru i raskolačiše oči od čuda. Blizu postelje stajao je koš i mješčić vode. Mari- 
čina je rana bila isprana vodom i omotana nekim ljekovitim šumskim travama. Djevojči- 
ca je sada mirno spavala. 


“Iko je tu bio? Tko je sve to učinio?“ šapnu otac. 
I oni su tražili i zvali sve naokolo. Šuma je bila pusta i mirna kao uvijek. 


“Oče!“ vikne najedanput Ivo i pokaza u travi svježe tragove malenih bosih nogu. Taj je 
trag vodio u šumu pa se najedanput gubio. 


Do tri dana Marica ozdravi. Karbunica izgorje i ohladi. Ugljenari strpaše ugljen u vreće, 
naprtiše ih na leda i pođoše kroz šumu doma. 


Marica ih usput povede na ono mjesto, gdje je zmija ugrize. 

Kad oni tamo, a zmija leži mrtva na zemlji. Netko je kamenom zgnječio nevjernici glavu. 
J J J J J 5 

“Sto veliš na to?“ reče otac svome bratu. 

“Ja velim, da je zmiju kaznio onaj isti, koji je spasio Maricu. Ja još velim, da je Maricu 

spasio onaj isti, koji je našao malom Pavlu srebrn-novčić.“ 

“Ali tko je to?“ 

“Mora da je kakvi dobri šumski duh.“ 


Ali Ivo reče: “To nije duh, jer kuda ide, vide se stope nogu njegovih. To mora da je neka- 
kvo dijete, jer su mu noge još malene.“ 


Desetak dana govorilo se neprestano u selu Vranji, da se dobri duh iznova javio u šumi. 


Knez se Bodo tome rugao. On reče: “Kada bude doba lova, potražit ću ga s mojim psima. 
Ulovit ću ga i objesiti usred sela“. 


III. Klupko 


Martin Radić bio je najstariji čovjek u selu. Bilo mu je preko stotinu godina: suh, malešan 
i ćelav, ali bijele brade do koljena. K njemu stiže jednog jutra pandur kneza Boda pa mu 
reče: “Martine, gospodar zapovijeda, da odmah pođeš k njemu.“ 


Starčić uze štap i krenu prema kneževu dvoru. Onako prignut i sve teturajući od starosti 
stiže napokon u dvor. Dođe pred kneza. 


Knez mu reče: “Cuj, ti starčino! Već dugo ne pada s neba ni kapi kiše. Svi će mi kmetovi 
poginuti od žeđe, pa će onda i meni slabo biti. Ti si najstariji kmet i znadeš svako stablo 
u šumama oko Vranje. Reci mi: je li moguće, da su se u planini presušila sva vrela?“ 


A Martin: “Gospodaru, star sam i jedva hodam. Stanujem baš pokraj šume, ali ne mogu 
više po njoj lutati. Ja vjerujem, da su ovoga ljeta usahli u planini svi izvori, jer se to već 
jednom dogodilo, pred osamdeset godina. Ona suša nije bila ovako duga, ali vode u šu- 
mi nije ni onda bilo.“ 


A knez: “Lažeš, starče! Idi u šumu i nađi mi vrelo, koje daje mnogo vode. Evo ti jedno 
klupko konca. Kad nađeš vrelo, veži konac od drveta do drveta sve do svoje kućice; tako 
ćemo mi lako naći put do izvora. Do tri dana ja ću doći k tebi. Nađeš li vrelo, uzet ću te 
za guščara mjesto one “Gagarilove seke“, koju je zemlja progutala. Ne nađeš li vrela, on- 
da ću te objesiti o šljivu ispred tvoje kućice. Objesit ću te koncem ovoga klupka, jer si mr- 
šav i lagan“. 


Knez dade starčiću klupko i zapovjedi mu, da izađe. 


Starac se vraćao doma i govorio: “Što ću sada? Kad bih znao za koje vrelo, ja bih ga od- 
mah svima pokazao, da ljudi i stoka ne ginu od žeđe“. 


Ljudi su u selu gledali Martina i šaptali: “Jadni starac! Knez će ga objesiti ni kriva ni du- 
žna!“ 

I svi pođoše k njemu i rekoše: “Mi ćemo ti pomoći“. 

Martin izabra desetak mladića pa ih povede u planinu. Tražili su i tražili vrelo dva duga 
dana, ali sve uzalud. U šumi je bilo sve suho, pusto i kao izgoreno od žege i suše. 


Uvečer se vratiše doma. Martin uđe u svoju kućicu. Sjede umoran uz otvoreni, niski pro- 
zorčić i spusti na prsa staračku glavu. Gledao je klupko debela konca, kojim će ga sjutra 
objesiti o šljivu. 

Stotinu je godina radio i mučio se za svoga gospodara, a sada će mu on prirediti sramot- 
nu smrt. Poginut će kao kakav razbojnik. Cijelo će selo sjutra gledati, kako visi o grani. 


Dvije debele suze skotrljaše se niz starčeve obraze i padoše na klupko. On stavi klupko 
na koljenima i digne ruke, da otare mokro lice. U taj se čas neka malena gola ruka pri- 
krade kroz prozor do njegovih koljena i ote mu hitro klupko. 


Starac ipak vidje sve to i ustade, ali prekasno. Pod prozorom i okolo kuće nije bilo više 
nikoga. 
“Još gore za mene!“ uzdahne starac. “Knez neće vjerovati, da mi je neko dijete ukralo 


M_x4 


klupko. On će se još žešće razljutiti.“ 


Sutradan bane knez Bodo sa sinom Ulrikom i sa desetak pandura u kućicu starca Marti- 
na. Cijelo selo dođe pred kuću, da vidi, što će se zbiti. 

“Starče“, viknu knez Martinu, “il' mi pokaži vrelo ili odaberi sam stablo, na koje ćemo te 
odmah objesiti“. 

“Gospodaru, neka dječja ruka ukrala mi je sinoć klupko. Vrela nisam mogao naći“. 
“Kakva dječja ruka! Kakva krađa! Ti si bacio u vatru klupko. Al' će se lako naći konop, o 
kojem ćeš visjeti. Izađi u vrt!“ viknu knez. 

Panduri zgrabiše starca. Povukoše ga pod stablo. 

Mladi knez Ulrik osjeti, da ga srce boli za jadnim starcem. On priđe k ocu pa mu reče: 
“Oče, milost! Milost!“ 

Ali ga knez i ne pogleda. Ulrik pođe prema šumi, da ne vidi sramotnu smrt starca Mar- 
tina. On sjedne pod jednim stablom. Najedanput padne s visoka preda nj kamenčić. 
“Kamenčići ne padaju sami s neba“, pomisli Ulrik pa ustade i poče promatrati stablo. U 
gustoj hrastovoj krošnji nije se ništa micalo. Ulrik sjede iznova, ali mu drugi kamenčić 
pade na klobuk. On ponovo skoči. Sada vidje, da iz krošnje visi kraj bijela konca. Neka 
životinja ili možda dijete bježalo je vješto od grane do grane, od krošnje do krošnje dale- 
ko u šumu. 

Ulrik potrča natrag i stade vikati: “Vidio sam konac! Vidio sam konac!“ 

Ovo vikanje spasi život starcu Martinu, kojemu su panduri već bili svezali konop oko 
vrata. 

Knez zapovjedi pandurima, da puste Martina slobodna. Svi potrčaše prema šumi. Ulrik 
im pokaza konac. 

“Martine“, reče knez, “ti si dakle našao vrelo. Vezao si konac onog klupka od stabla do 
stabla. Da vidimo, da li će nas konac povesti do vrutka! Ljudi, uzmite sa sobom motike. 
Ako nas Martin vara, živa ćemo ga zakopati usred šume.“ 

Knez, panduri i kmetovi penjahu se polako uz planinu. Onaj konac vezan od grane do 
grane povede ih pred neku visoku pećinu. 


“Ali ovdje nema nikakova vrela“, reče knez i pogleda mrko Martina. 


A starac: “Gospodaru, neko mi je zločesto dijete ukralo klupko, da me još gore upropasti, 
a tebe da prevari!“ 

“Panduri“, vikne knez, “kopajte baš ovdje jamu, da zakopamo živa ovoga varalicu“. 
Panduri počeše kopati. Iz guste krošnje obližnjega hrasta padne pred Ulrika kamenčić. 
Ulrik pomisli: “To je sigurno nevidljivi šumski duh. On hoće, da spasim Martina. Ali ka- 
ko?“ 

Ulrik je šutio i gledao u krošnju. Vidje, gdje kamenčić leti iz krošnje i udara u onu visoku 
pećinu. On priđe k pećini, obađe je i prisloni na nju uho. 

Najedanput skoči: “Oče, oče, evo vode! Ova je pećina šuplja. U njoj voda šumi“. 

Svi nagnuše k pećini. Svatko ču, kako voda u njoj klokoće. Nasta radost i klicanje. Ljudi 
digoše uvis motike i batove. Pećina se rušila. 

Najedanput se povali velik kamen. Mlaz vode skoči uvis; udari o travu. Hladna, bistra 
voda zažubori i proteče pjeneći se niz planinu. Ona stvori začas korito i postane potoči- 
ćem. 

Svi su skakali veselo u vodu, da je piju i da se hlade. 

“Živio Martin! Slava šumskome duhu!“ klicali su seljani. 

Voda je sve naglije izlazila iz pećine. Malena je rijeka već tekla u dolinu, da napoji žedne 
njive, vrtove i sela. Ptice su odasvuda letjele k rijeci. Ljudi su trčali izdaleka goneći stoku. 
I knez reče Martinu: “Starče, bit će ono, što ti rekoh. Ti ćeš se preseliti u moju staju. Hra- 
nit ću te do smrti, ali ćeš mi voditi mjesto Anke guske na pašu. Za tebe je dika biti kne- 
žev guščar.“ 

I svi pjevajući udariše niz novu rijeku prema Vranji. 

Mladi je Ulrik zamišljen hodao i šutio. On je mislio: “To ne može biti šumski duh. Neko 
je čeljade pomoglo starca Martina. On veli, da mu je neka malena ruka otela klupko. Ja 
sam dobro vidio, da je neka malena ruka bacila iz hrastove krošnje kamenčić o onu peći- 
nu. Hoću sam vidjeti i doznati, tko je to!“ 








eLektire.skole.hr Ig 





Vladimir Nazor: Bijeli jelen 





TREĆI DIO 


U ŠUMI 


I. Ćukovi savjeti 


Rano, još prije zore, probudi se Zlatokosa u planinskome ležaju. Bila je sama. Jelen Vito- 
rog i njegova košuta idu svake noći na pašu pa se vraćaju tek u zoru u ležaj. Tri su već 
godine, što ih Zlatokosa čeka svako jutro. Kada vidi, da su živi i zdravi, pušta ih da leg- 
nu i zaspu, te ide u šumu. 


Ona se sada vere kroz lješnjake. Stigla je na potočić. Pije i umiva se. Potrese glavom, i 
vlasi joj se prospu na ramena i pleća. 

Ona se odmah vraća u svoj log. Kraj njega je visoko stablo. Zlatokosi je dosadno čekati u 
ležaju pa se penje na drvo. Naučila je od vjeverice u šumi, kako se mora penjati uz debla 
i skakati od grane do grane. Mučila se time godinu dana, ali je valjano i naučila. Začas je 
stigla na vrh stabla i sjela na granu. Ziba se polagano na njoj i gleda, kako već počinje 
svitati. 

Najednom ogradi dlanovima usta i viknu: “Čuj! Čuj!“ 

“Čuh! Čuh!“ oglasi joj se netko. Ptica bućaste glave i zavinuta kljuna doletje joj tiho na 
granu. 

“Dobar dan, Ćuko!“ 

“Dobar dan, Zlatokosa!“ 

“Reci mi, Ćuko, gdje je moj neprijatelj, vuk Ovcoder!“ 

“Ne boj ga se, Zlatokosa! Vukovi su sada daleko u planini. Ovcoder je rekao, da će se 
vratiti amo ove zime. Onda će on vrebati na te.“ 

“Ha! Ha! Ha!" nasmija se Zlatokosa. “A što si novo vidio i doznao ove noći u šumi, mu- 
dri moj Cuko?“ 

“Jučer je knez Bodo lovio na Oštrome kuku. Ubio je orla i orlovicu. Maleni je orlić ostao 
sam u gnijezdu“. 


IKA 


“Jadni orliću!“ reče Zlatokosa. 


“Još ću ti nešto kazati. Neka malena djevojčica ide sada prema šumi. Nosi kotaricu, da 
bere gljive pod Oštrim kukom.“ 


“Ali tamo rastu samo otrovne gljive.“ 

Ćuk se uspravi i reče: “Čuj, Zlatokosa! Ako baš hoćeš, pomozi orliću, ali se ne miješaj 
više u ljude. Sjeti se maloga Pavla, male Marije i starca Martina! Sjeti se srebrnoga novči- 
ća, zmije i vrela! Zašto pomažeš ljudima, tim našim neprijateljima? Okani se toga! Nemoj 
da te medvjed Ljumo potjera iz šume ili da te dade vuku Ovcoderu. Čuvaj glavu, Zlato- 
kosa!“ 


I Ćuk, neprijatelj zore i sunca, pobjegne u šumu. Odmah se sakrije u svoju rupu. 


Zlatokosa se zibala na grani. Zora se rumenjela. Sunce je granjivalo na vrhu planine. 
Djevojčica je sada češljala drvenim češljem svoju dugu kosu. One guste vlasi sjale se kao 
zlato na vrhu stabla. 


Zlatokosa je gledala šumu, nebo i daleka seoca. 
I ona zapjeva onako, kako ju je naučila malena ptica ševa: 


“Oj, da mi je or6 suri 

Na br'jegu visoku! 

Ja bih k nebu poletjela, 
Zvjezdice bih u pram djela. 
Sunce na istoku! 

Sunce na istoku! 


Oj, da mi je jelen b 'jeli 
Na bistru potoku! 

Jahala bih na igalo, 
Sunce bi mi u pram palo. 
Sunce na istoku! 

Sunce na istoku!“ 


Sunce je blistalo iznad šume. 

Zlatokosa ovije pletenice oko čela pa se spusti polagano u ležaj. 

Jelen i košuta već su umorni spavali u grmu. 

Zlatokosa ih neko vrijeme gledala. Izađe iz ležaja i pođe prema Oštrome kuku. 


II. Gvozdenkljun 


Teškom mukom pope se Zlatokosa na Oštri kuk. Vrhunac mu je pust. Munje su na nje- 
mu poharale šumu; kiše su odnijele nizbrdo zemlju. Vjetar ga uvijek bije. 

Između dviju klisura nađe djevojka orlovo gnijezdo, napravljeno kakogod grančicama i 
mahovinom. Oko gnijezda vidjele se izbacane dlake, perje i kosti. 

Na dnu je gnijezda ležao orlić. Mladi je čučavac bio pokriven sivkastim pahuljicama. Ne- 
tom ugleda Zlatokosu, otvori kljun i poče se derati: “Glad! Glad! Miša! Miša! Pticu! Pti- 
cu!“ 

Djevojčica mu baci u gnijezdo dvije crknute žabe. Orlić se poče ljutiti: “Neću toga! Pticu! 
Pticu!“ 

A Zlatokosa: “Bolje išta nego ništa, Gvozdenkljune mali! Ja neću zbog tebe hvatati i zati- 
rati ptice po šumi.“ 

A Gvozdenkljun: “Ja sam kraljević. Pticu! Pticu!“ 


A Zlatokosa: “Ja sam čovječje lane, ali sada niti pijem vina niti jedem mesa, sira i hljeba. 
Voda i voće, to mi je sve“. 


Gladni orlić pojede preko volje obje žabe. Onda mu Zlatokosa baci u gnijezdo dvije ribi- 
ce, što ih bijaše ulovila u potoku. 


Gvozdenkljun zakrešti: “Ja nisam patka! Ja nisam patka!“ 
A Zlatokosa: “Ja nisam košutica, ali jedem mnoge nekuhane trave. Pokušaj, kraljeviću!“ 
Gladni Gvozdenkljun pojede obje ribe. 


Zlatokosa se primaknu bliže i metne ruku na rub gnijezda. Orlić pruži naglo kljun, da joj 
ga zarije u meso. Djevojčica trgnu na vrijeme ruku. 


“Ha!“ reče Zlatokosa. “Vidim, da si roda razbojničkoga. Ipak neću da pogineš od glada. 
Do vidova sutra, mladi kraljeviću!“ 


I ona otide. 


Dok je išla nizbrdo, slušala je, kako se Gvozdenkljun dere u gnijezdu. “Ja nisam patka! 
Miša! Miša! Pticu! Pticu!“ 


III. Jeka 


Zlatokosa potrča u lug ispod Oštroga kuka. Tražila je onu djevojčicu, za koju joj Ćuko 
reče, da dolazi u šumu brati gljive. 

Tražila ju je, ali je nikako nije mogla naći. 

Zlatokosa se nečemu dosjeti. Ona se popne na jasen. Debela je grana na tome stablu bila 


suha. Na njoj je bilo vidjeti neku tamnu rupu. Zlatokosa dođe do rupe i vikne: “Dobar 
dan, Munjko!“ 

U rupi se začu mijaukanje. Velik, divlji mačak pruži iz rupe glavu i zijevnu do tri puta. 
“Sta me budiš oda sna, čovječje lane? Svu sam noć lovio, pa sam se umorio.“ 

“Munjko“, odgovori mu Zlatokosa, “tražim neku djevojčicu, što bere gljive. Pomozi mi!“ 
“Djevojčice nijesu lovina za divlje mačke. Pošalji tamo vuka Ovcodera.“ 

“AT će ona pobrati otrovne gljive. Otrovat će sebe i druge.“ 

“Što me za to briga? Mi se ne smijemo miješati u ljude“. 

“AT' te ja molim, Munjko.“ 

“Tako mi ovih pet crnih prstena na repu, ja ću ti pomoći. No prije kaži, gdje je gnijezdo 
orla i orlovice, što ih je knez Bodo ustrijelio.“ 

“Ti bi htio pojesti maloga orlića!“ vikne Zlatokosa. “Sram te bilo, razbojniče!“ 


“Idi, jer ću te ogrepsti!“ mijaukne Munjko pa uđe u rupu. 

Zlatokosa se spusti na zemlju. Prođe opet preko šume, ali ne ugleda one djevojčice. Pad- 
ne joj nešto drugo na um. 


Ona pođe na neku strminu i stane ispred jazbine u kamenju. Zagače kao guska. Za tili 
čas pomoli iz one rupe glavu lisac Striko. 

“Čovječje lane“, reče striko, “ne samo što si ozdravila i ojačala u našoj šumi, nego si se i 
uzjogunila. Sto ćeš od mene?“ 

“Dragi Striko, tražim djevojčicu, koja bere otrovne gljive. Pomozi mi“. 

“Hoću, ali mi prije kaži, kako bih mogao oteti starcu Martinu guska Gagarila!“ 


IKA 


“Sram te bilo, razbojniče!“ vikne Zlatokosa i vrati se u šumu. 

“Cvok! Cvok!“ ču najedanput Zlatokosa iznad glave. Kos je sjedio na vrhu stabla. 
“Dobar ti lov, kose! Vidje li djevojčicu? Vidje li djevojčicu?“ vikne mu ona. 

“U bukovoj šumici. U bukovoj šumici“, zapjeva kos i poletje nekamo. 


Zlatokosa se začas nađe u bukovoj šumici. Tu je bilo mračno i vlažno. Svuda debela ma- 
hovina i zelene paprati. Sareni klobuci otrovnih gljiva blistali su u polutami. Negdje se 
čulo, kako vrutak tiho žubori. 

Neka je djevojčica išla amo tamo i brala najljepše gljive: “Ovu će pojesti majka, ovu brat 
Andro, ovu sestrica Tonka, a ovu ja, mala Milica, majčina mezimica“. 

I majčina je mezimica Milica bila sretna, što je našla te lijepe gljive. Ona je mislila, da lije- 
pe gljive ne mogu biti otrovne. 


Najedanput ču, gdje je nešto šušnulo u grmu. Zadrhta. Vidje, da je opet sve tiho, pa se 
umiri i glasno reče. “Jadna guščarica Anka! Nju su vuci zaklali sred ove šume zelene“. 
“Ne!“ odjekne od nekuda neki glas. 

“To je šumska jeka. Ona veli, da guščaricu nisu zaklali vuci“, pomisli Milica. 

Milica zaviče... 

“Šumo, hoću li jadnu Anku još vidjeti ikada?“ 

“Da!“ ču se opet glas. 

I Milica pomisli: “Jeka je sigurno lijepa, dobra vila. Ja bih je htjela, vidjeti.“ 

I djevojčica vikne: “Jeko, smije li te mala Milica šumicom potražiti?“ 

“Traži!“ odgovori joj glas. 

I Milica poče tražiti. No kad bi stigla u jedan grm jeka bi joj se odazvala iz drugoga. U 
polutami nije mogla dobro vidjeti, ali je nekoliko puta opazila, da se netko od nje vješto 
krije. 

Milica je išla dalje tražeći uvijek jeku. Najedanput opazi, da je ne znajući stigla na rub 
šume, baš blizu svoje kuće. Jeke nije bilo više čuti. 

Milica pogleda u kotaricu. U njoj nije bilo ni jedne gljive. Ispale su joj, kad se ono vukla 
kroz grmove. 


Ona se vrati žalosna doma i reče majci, što joj se sve dogodilo. 


“Tko zna, je li to baš bila šumska jeka? Možda je za nas velika sreća, što nisi donijela 
doma onih gljiva. Drugi put ne smiješ sama onamo“. 

IV. Srnče 


Zlatokosa je bila radosna, što je onako vješto izmamila malu Milicu iz bukove šume. Ve- 
selila se također, što joj je pošlo za rukom, da Milica izgubi sve otrovne gljive. 


Pođe na neku poljanicu punu cvijeća i poče se valjati po travi. Najedanput ču meket. Mi- 
lo, veselo srnče potrča do nje. Zlatokosa ustane: 


“Lane, lane mlađano, 
skoči živo, lagano! 
Stigneš li me u tri skoka, 
Don 'jet ću ti travice 

I hlađane vodice 

Iz svoga potoka.“ 


Zlatokosa udari u trk, a srnče za njom. Do tri puta obađe u trku poljanu. Skočila je preko 
grma i preskočila potočić. Kada vidje, da će je srnče stignuti, ona se baci na travu, a srnče 
legne do nje. 


“Sestrice“, reče joj srnče, “tko bi se sada s tobom mjerio? Još malo, pa te ne bi ulovio ni 
moj otac srnjak“. 

A Zlatokosa: “Eh, kad bi jelen Vitorog i njegova košuta dobili jelenče! Onda bih ja s njime 
rasla i vježbala se u trčanju. Ovako mi je katkada dosadno u Vitorogovu ležaju“. 

“AT ja nešto znadem. Netko mi reče, da će Vitorogova košuta dobiti jelenče“. 

Zlatokosa pljesnu rukama: “Kad bi to bilo bijelo jelenče!“ 

“Onda bi cijela naša šuma kliknula od dike i sreće. Taj bi jelen bio kralj u šumi. Al' se bi- 
jeli jeleni rijetko viđaju“. 

Zlatokosa zapjeva: 


“Da je meni jelen b'jeli 
Na bistru potoku, 
Co'jećem bih ga okrunila, 
Rogovlje mu pozlatila: 
Sunce na istoku! 

Sunce na istoku!“ 


“Sestrice“, reče srnče, imam još nešto da ti pričam. Ja idem svaki dan na ono vrelo što si 
ga ti pokazala starcu Martinu. Tu se mi srne napajamo. Znaš li, tko tamo dolazi? Mladi 
knez Ulrik.“ 


“Zar je i on lovac, naš neprijatelj?“ 


“Nije. Nego sve nešto traži okolo vrela. Govori moj otac srnjak, da traži šumskoga duha“. 

“Ha! Ha!“ nasmija se zlatokosa. Ona uhvati srnče za rogove i poče se s njime rvati. “Ali 
si sada jaka, sestrice!“ govorilo je srnče pušući i napinjući se. Rvali su se dugo, dok Zla- 
tokosa ne ljosnu o travu. 


“Ogledajmo se još jedanput!“ reče Zlatokosa. Ali srnče zarznu nad svojom pobjedom i 
pobjegne u šumu. 


V. Znak 


Zlatokosa ustane i pođe na vrelo starca Martina. Pokraj vrela nije bilo nikoga. Voda je 
žuborila. Krošnje stabala šumjele su naokolo. 


Djevojčica digne sa zemlje kamenčić i popne se na jedno stablo. Tu se sakri i stade mirno 
čekati. 


Ne potraja dugo, i ču se topot konjski. 

Mladi je knez Ulrik jahao na vrancu. Al' je zoran i ponosan! Na glavi mu šešir s nojevim 
perom, na plećima plašt, o boku maleni mač, a ostruge mu na visokim čizmama. 

Rekao bih, da je kakav kraljev sin. U ove tri godine narastao je i postao momčić od oka. 


Ulrik dojaše do vrela, siđe s konja, napoji vranca. Pusti, da konj pase blizu vrela i sjedne 
ispod hrasta. 

Šutio je, prisluškivao i obazirao se, netom bi čuo, da je što zašušnulo. 

Kada vidje, da uzalud čeka, on tužno uzdahne i ustane. 

U taj čas padne ispred njega kamenčić. 

“Ha", klikne radosno. “Šumski duše, ti mi se opet javljaš! Progovori! Pokaži se!“ 

Al je Ulrik utaman čekao. Ne ču i ne vidje ništa. Onda reče: 

“Šumski duše, vilo ili čeljade, ti si tvrd prema meni. Ja sam prije htio da budem oštar kao 
i moj otac, knez Bodo. Ti si me naučio biti dobar i milostiv. Ja sada štitim siromahe i ne- 
voljnike, a najviše djecu i starce. To mi je velika radost. Daj, siđi dolje, da me što lijepo 
naučiš!“ 

Ulrik ču, da je nešto šušnulo na hrastu, ali ne dočeka odgovora. 

Onda reče: “Vidim, da nećeš ili ne smiješ govoriti s ljudima. Onda mi bar daj kakav znak. 
Kada bude od potrebe učiniti kome nesretniku dobro, ja ću ti pomoći“. 

Ulrik je gledao u stablo. On vidje, da se nešto veoma tanko, dugo i sjajno spušta polaga- 
no iz krošnje. Dug, zlatan vlas pane mu na ruke. 

On ovije oprezno vlas oko prsa i reče: “Hvala ti! Kada budeš htjela, da učinim kome do- 
bro, pošalji mi vlas iz svoje kose, pa ćeš vidjeti!“ 


I Ulrik zajaše veselo vranca; krenu prema Vranji. 

VI. Ljumov sud 


Kada Ulrik otide, Zlatokosa siđe s drveta i stane pokraj vrela. Grabila je dlanom vodu i 
pila. 

“Gu, gu, gu“ ču najedanput, i golub joj sjedne na rame. 

“Sivko, kakvu mi vijest nosiš?“ upita ga Zlatokosa. 

A Sivko: 


“Gu, gu, gu! 

Da te nađem sestrice, 
Obašo sam šumu svu. 

Trči brzo pod borove. 

Tamo sjedi medvjed Ljumo. 
Za te pita. Tebe zove.“ 


Golub odletje, a Zlatokosa pohita prema borovima. 


Tamo je zbilja sjedio ispred svoje pećine medvjed Ljumo, starosta šume zvjeradi. Pred 
njim je stajalo nekoliko životinja. 

“Čovječje lane“, reče Ljumo, “sjedi pokraj mene i slušaj, što se tu o tebi govori.“ 

I neka malena zmija otrovnica reče: “Moj je drug, Poskok, ugrizao malu Maricu. Ovo 
čovječje lane ozdravilo je Maricu i zdrobilo kamenom glavu mojemu drugu. Ljumo, do- 
pusti mi, da ga ugrizem!“ 

Onda reče mačak Munjko: “Negdje u planini živi mladi orlić Gvozdenkljun. Ovo čovječje 
lane nosi njemu hranu. Neće da mi kaže, gdje je onaj mladi razbojnik. Ljumo, dopusti mi, 
da joj pojedem obje ruke!“ 

Onda kos vikne sa stabla: “Ovo čovječje lane voli više ljude nego nas. Našla je srebrn- 
novčić malome Pavlu, spasila od otrova malu Maricu i pokazala vrelo starcu Martinu, 
danas je pak otela otrovne gljive maloj Milici i dogovarala se s mladim knezom Ulri- 
kom“. 


Ljumo pogleda ljutito djevojčicu i reče: “Zlatokosa, brani se, ako možeš!“ 
A Zlatokosa zapjeva: 


“Da je nama bjeli jelen, 
Sva bi šuma zapjevala, 
Ljubav među nama cvala: 
Munjko ne bi ptice klao; 
Striko ne bi guske krao; 
Poskoku bi iz zubića 

Teko sladak med. 

Oj, da nam je b'jeli jelen 
Na bistru potoku! 

Sunce na istoku! 
Sunce na istoku!“ 


Svi su u čudu slušali Zlatokosinu pjesmu o bijelome jelenu. 
Ali medvjed Ljumo reče: 


“Zlatokosa, ti nećeš zaboraviti ljude. Zato zaslužuješ kaznu. Ja bih te morao potjerati iz 
naše šume. Sada nas opet smućuješ pjesmom o bijelome jelenu, kojemu se dugo uzalud 
nadamo. Čuj me, čovječje lane! Ako se do ove zime ne rodi u našoj šumi bijeli jelen, ja ću 
te dati vuku Ovcoderu“. 

“Pravo je! Neka! Neka! Što će nam čovječje lane bez bijela jelena?“ rekoše Striko, Munjko 
i zmija. 

“Ali vam ja ne mogu dati bijela jelena“, vikne Zlatokosa i proli suze. 

“Donesi nam tu sreću, pa ćemo ti sve oprostiti“, odgovori joj Ljumo. 


U taj čas začu se buka negdje u šumi. Srne su meketale, ptice su kričale, kukci su zujali. 
Nasta trka i lijetanje. Svi su potoci žuborili. Sve su grane nešto radosno šumjele. 


Munjko skoči na vrh stabla i mijauknu: “Što je? Što je?“ 

Uto doletje golub Sivko i guknu: “Bijeli jelen! Bijeli jelen!“ 

“Kakav bijeli jelen?“ zabrunda Ljumo. 

“U ležaju jelena Vitoroga našlo se bijelo jelenče! U ležaju jelena Vitoroga našlo se bijelo 
jelenče! U ležaju jelena Vitoroga našlo se bijelo jelenče!“ zapjevaše sve ptice, i zažuboriše 
svi potoci, i zašumješe sve grane. 

“Ala slave našoj šumi! Ala slave našoj šumi!“ vikne Ljumo, pa se dignu i poče trčati 
prema ležaju jelena Vitoroga. 

Sve životinje nagnuše veselo za medvjedom. 

Laka kao gorska vila brzala je pred svima Zlatokosa i klicala: “Moj jelene bijeli! Moj jele- 
ne bijeli!“ 

ČETVRTI DIO 


S ORLOM I JELENOM 


I. U svijet! 


Prošlo je više godina, otkad se u ležaju Vitorogovu našlo bijelo jelenče. Košuta ga dojila 
mlijekom, i ono je raslo skupa sa Zlatokosom. Sva se šuma ponosila njime; glas o njemu 
išao je nadaleko. Sada su sve životinje voljele Zlatokosu, jer je bijeli jelen bio uvijek s 
njom. Ona ga je vješto krila od kneza Boda i njegovih pasa. Vuk Ovcoder nije više ništa 
smio Zlatokosi. Ona je vladala u šumi kao kakva kraljica. 


Kada bijeli jelen naraste i dobi veliko krasno rogovlje, on postane tužan i neveseo. 
“Što je tebi?" reče mu jednom Zlatokosa. 


“Juče sam bio na Oštrome kuku. Vidio sam daleke šume, poljane, jezera i rijeke. Vidio 
sam nešto modro i neke otoke. Zar da uvijek živim u ovome lugu? Ovdje je uvijek jedno 
te isto.“ 


“A mi idemo u svijet!“ vikne ona. 

One večeri, netom se smrkne, Zlatokosa skoči na jelena, pa hajde: u skok! 
“Mi ćemo otići i vratiti se, a da nitko u šumi neće doznati“, reče ona. 
Izađoše sretno iz luga. 


Jelen se zaigra preko poljane. Najednom stade i okrene natrag uške. “Sestrice“, reče, 
“netko trči za nama“. Ona se okrene i vidje daleko u tami dvije zločeste oči, koje su sjale 
kao žeravice. 


“To je vuk Ovcoder. Ovdje nema Ljume, pa vreba na nas. Dok smo skupa, ne bojim ga 
se. Dođe li nam blizu, ti ćeš ga tjerati rogovima, a ja kamenjem.“ 


Stigoše do široke rijeke. 


“Drži se čvrsto za rogove!“ reče jelen pa skoči u vodu i poče plivati. Usred rijeke Zlato- 
kosa se okrenu i vidje na obali one dvije zločeste, plamne oči. Viknu: “Ej, Ovcoder! Da 
sam znala, da ćeš i ti u svijet, bila bih ti sagradila most“. 


Na drugoj obali rijeke opet ravnica, pa onda široka cesta. Pokraj ceste nešto se bijeljelo. 
“Sto je ono?“ zapita jelen. — “Ležaj za ljude: zove se kuća“, odgovor Zlatokosa. 


“Ja bih htio vidjeti kuću i ljude“. 


“Nosi me tamo, ali tiho. Gledaj, prozor je otvoren. Na njemu gori svijeća“. 

Bijeli jelen potrča hitro i lagano prema kućici. Čudio se svijeći na prozoru. Mislio je, da je 
ono zvijezda s neba pala, pa je htio da je bolje vidi. 


II. Crni pas, bijela koza 1 dobra tetka 


Kraj otvorena prozora one bijele kućice stajala je neka žena. Držala je maleno dijete na 
krilu i gorko je plakala. 


“Ne plači, majko; otac će naći brata Draga“, govorilo je dijete. 

“Jao, ako ga ne nađe! Jadni moj Drago! Otišao je pred noć nekamo. Možda se utopio u 
rijeci. Možda je poginuo u šumi. Nema ni njega ni oca, koji ga traži.“ 

Žena ču, gdje nešto šuška ispod prozora. Ona pogleda. Njezine su oči bile pune suza; ne 
vidje, da je netko otišao hrlo s prozora prema rijeci. 

Žena je još dugo čekala i plakala. 

Vrata se otvore. S fenjerom u ruci uđe otac. Bio je sam, žalostan, umoran. 

“Jao, jao! Nijesi ga našao?“ zakuka majka. 

“Nema ga nigdje“, reče otac. “Bio sam kod svih naših susjeda s bakljama i fenjerima. 


Tražili smo ga svuda. Zvali smo ga. Nema ga ter nema. Tko zna, kamo je to naše dijete 
otišlo pa se izgubilo u mraku!“ 

“Jadni moj Drago! Jadni moj Drago!“ zaplače majka. 

“Ženo, utješi se. Možda spava u šumi. Vidjet ćemo sjutra rano. Uzmi svijeću i zatvori 
prozor.“ 

Majka skine svijeću i htjede zatvoriti prozor. Baš u taj čas dvije joj ruke metnu Draga u 
naručaj. Zena cikne i zagrli izgubljenoga sinčića. Htjede vidjeti, tko joj vraća dijete, ali je 
vani bilo tamno i pusto. 

Otac se zapanji od čuda. Potrča van, obađe kućicu, zovnu, viknu, ali nigdje žive duše. 
Začuđen vrati se u stan, poljubi Draga, sjedne ga na koljena i poče ga pitati: 

“Kamo si pošao pred veče?“ 

“Na rijeku, oče. Onamo, gdje je onaj drveni most. Bacao sam kamenčiće u vodu. Gledao 
sam kolobare. Spočetka su maleni, pa onda veliki, veliki.“ 

“A zašto se nisi vratio doma?“ 

“Došao je preko mosta neki pas. Velik je i crn. Zubi su mu dugi, dugi. U očima su mu 
dvije žeravice. On me gonio u vodu. Nije mi dao doma. Bilo je već tamno. Ja sam bježao i 
plakao.“ 

“Je li bilo tamo ljudi? Je li tko čuo?“ 

“Spočetka nije bilo nikoga. Samo ja i zločesti crni pas. Poslije sam čuo vikati: Drago! Dra- 
go! Onda sam ja viknuo: Majko! Majko! Crni me pas uhvatio zubima za odijelo. Bacio me 
na zemlju. Vukao me je na most.“ 

“A onda, sinko? A onda?“ 

“Onda je dotrčala velika bijela koza, ali bez brade. Koza je imala na glavi sedam rogova. 
Ona se tukla sa psom. Bola ga je rogovima.“ 

“Kako to, sinko?“ čudio se otac. 

“Onda je pas pobjegao. Došla je odmah neka dobra tetka.“ 

“Kakva tetka, sinko?“ 

“Jest! Jest! Dobra, mlada tetka. Ona me je digla i sjela je na bijelu kozu.“ 
“Tetka je jahala na kozi!“ začudi se opet otac. 


“Jest! Ona mi je rekla: Drago, nemoj nikad više na rijeku! Pa me je poljubila. Koza je trča- 
la. Došli smo pod naš prozor. Onda sam vidio, da tetka ima duge zlatne vlasi. Tetka me 
je dala majci. Oče, kad ću opet jahati s tetkom na bijeloj kozi?“ 

Majka se i otac začuđeni gledali. 

“On je sigurno spavao blizu rijeke i nešto sanjao. Ali tko ga je našao i doveo amo? Tko ti 
ga je dao te pobjegao u noć?“ Reče otac. 

Sretna majka povede Draga na počinak. Drago je puštao, da ga majka svuče, ali mu nešto 
nije bilo pravo. Sve dok nije zaspao, plakaše: “Ja hoću tetku s bijelom kozom! Ja hoću 
tetku s bijelom kozom!“ 


III. Vještica i vukodlak 


Rijeka se vijugala kao golema srebrna zmija po poljima i utjecala u jezero. Jezero je bilo 
veliko i okruglo. Sve naokolo rasle su trstike. Na desnoj obali crnio se pokraj bijele crkvi- 
ce samostan. 

Jelen je počivao sa Zlatokosom u grmu na obali jezera. Nije mogao da se nagleda vino- 
grada punih grožđa i njiva punih klasja. Govorio je: “Da mi je trčati po onim ravnicama! 
Da mi je plivati po onoj vodi!“ A Zlatokosa: “Cekaj, dok padne noć! Sada bi te vidjeli lju- 
di i digli hajku na te. Za nas je sada doba, da se spava. Jedan će od nas spavati, a drugi će 
bdjeti i stražiti.“ 

Jelen sklopi oči i odmah zaspi. Kad se probudi, reče: “Sestrice, jesi li što vidjela?“ 

“Jesam. Vidjela sam, gdje neki starac vodi kravu na pašu. Mlado tele skače okolo njih.“ 
“Mi ćemo noćas zaviriti malko u njihovu štalu.“ 

“Možda. Velika im pogibao prijeti. Vidjela sam, — znaš koga? Vuka Ovcodera. Sakrio se 
nedaleko od njih, hoće da otme tele.“ 

“Potjerajmo odmah vuka!“ reče jelen. 

“Ne!“, odgovori Zlatokosa. “Još je prerano“. 

Samostansko zvono zazvoni Zdravu Mariju. 

Starac Luka potjera kravu prema samostanu. Ima četrdeset godina, što je Luka u službi 
otaca Augustinovaca. On im siječe drva i pase kravu. Radin je i dobar, ali ima jednu ma- 
nu. Luka vjeruje u nešto, čega nema: u štrige i vukodlake. Prođe li obnoć pas mimo nje- 
ga, on viče “Vukodlak!“ Vidi li u mraku koju ženu, kliče: “Striga! Striga!“ Onda se boji, 
pa se ludo vlada. 

Mrak se hvata, i Luka tjera kravu i tele prema staji. Najedanput krava stane sva prestra- 
šena, tele skoči ka kravi, a Luka raskolači oči. Crna životinja s očima kao žeravica bijaše 
im zakrčila put. Luka se poče tresti od straha. Mjesto da digne štap, on pusti, da mu pane 

na zemlju, i uzmakne. U taj čas banu iza plota djevojka s dugom zlatnom kosom. Ona 
uze štap, zaprijeti njime životinji i potjera kravu prema staji. 

Crna životinja potrča u staju i stane baš na vratima. Čekala je tele. Ali ona djevojka skoči 
kao strijela. Hitro i vješto lupne vratima i zatvori crnu životinju u staju. Onda djevojka 
potjera nekamo kravu s teletom. 


Sve je to vidio Luka bježeći u samostan. 

Starac uđe kao vjetar u sobu, gdje su fratri večerali. Stade ga vika. “Strašno! Vukodlak! 
Vještica! Krava! Tele! Stap! Staja!“ 

“Umiri se, čovječe! Sjedi i pričaj, što ti se dogodilo“, reče mu fra Anselmo. 

“Strašno, strašno! Vukodlak velik, crn, s plamenim očima i s dugim zubima čekao nas u 
mraku. Htio je progutati mene, kravu i tele.“ 


“Ti si pobjegao, a vukodlak je zinuo i progutao kravu i tele. I time je priča svršila“, reče u 
šali neki samostanac. 


“Ne! Ne! Sada banu iz oblaka vještica sa žutim zmijama na glavi. Ona zatvori vukodlaka 
u staju, a kravu i tele ponese sa sobom u oblake.“ 


“Ha! Ha!“, nasmijaše se fratri. 


A fra Anselmo reče: “Luka, pozovi vrtlara i vratara! Uzmimo fenjere i batine. Da vidimo, 
je li vukodlak već pobjegao.“ 


I malena četa stiže odmah do staje. Fra Anselmo otvori, uđe i digne fenjer. 

U jednome uglu čučio je vuk. 

“Ti si to, Ovcodere!“ vikne fra Anselmo. “Lani si nam zaklao janje, a sad bi htio tele. Ali 
te netko ovoga puta prevario. Ljudi, nemojte ga ubiti al! ga naučite pameti!“ 

I kiša batina prospe se na vukova leđa. Jedva živ pobježe iz staje u mrku noć. 

Ljudi izađoše van. “A sada, gdje je vještica sa žutim zmijama na glavi?“ reče u šali fra 
Anselmo. 

Luka pogleda prestrašeno u oblake. U taj čas banu pred njih krava sa teletom. 


Fra Anselmo otide sa slugama. Luka uđe u staju. Dugo je nešto mislio pa najedanput re- 
če: “Eto, morao sam ostarjeti, pa da napokon otvorim dobro oči! Nema ni vukodlaka ni 
vještica. Al' se ja bojim, da nećemo lako doznati, koja je to smjela djevojka“. 


IV. Povratak 


Vuk Ovcoder nije više trčao za jelenom i Zlatokosom. Oni su išli dalje. Gledali su izdale- 
ka gradove i ljude. Skitali su se po morskoj obali. Motrili su, kako ribari love ribe i kako 
mornari razapinju jedra na lađama. Jedne noći preplivaše neki morski tjesnac i stigoše na 
otok. Ovdje su rasle masline. Posvuda je vonjao ružmarin. Ali na otoku nije bilo šuma. 
Bilo im je teško kriti se od ljudi. 

Oni preplivaše opet tjesnac. Popeše se s morske strane na vrh planine, pod kojom je rasla 
njihova šuma. S onoga vrha vidjela se Vranja, Oštri kuk i ležaj jelena Vitoroga. 


“Svijet je lijep, ali je naša šuma ipak najljepša!“ reče bijeli jelen. 

Ču se šum krila, i Zlatokosa veselo krikne. Velik je orao stajao pred njima na klisuri. 
“Gvozdenkljune! Gvozdenkljune!“ klicala je Zlatokosa. “Kako si mi sada jak i ponosan, ti 
kralju sviju ptica!“ 

“Da nije tebe, bio bih poginuo od glada. Ali sada ne jedem više žaba i riba“, odgovori 
orao. “Kako da ti vratim dug, majčice Zlatokosa?“ 

A Zlatokosa: “Ja ću ti reći, kako. S bijelim jelenom vidjela sam rijeku, jezero, grad, more i 
otok. Ti me ponesi u visinu, da vidim mjesec i zvijezde!“ 


A Gvozdenkljun: “Dobro je. Budi večeras na vrhu Oštroga kuka!“ 
Orao odletje, a djevojka skoči na jelena, koji jurnu prema Vitorogovu ležaju. 


V. Lov u šumi 


U šumi se lovio velik lov. Knez je Bodo pozvao u goste prijatelje. Gospoda se razdijelila 
u tri čete sa mnogo hajkača i pasa. Jedna će ubijati veprove, druga medvjede, treća jelene 
i srne. Knez Bodo ide na veprove. Lov će trajati tri dana. Gora ječi od kliktanja lovaca, 
laveža pasa i jeke truba. 


S lovcima je i mladi knez Ulrik. On je tužan i turoban. Prošlo je mnogo dana, što mu go- 
lub Sivko ne nosi vlasi “šumskoga duha“. Svaki put, kad bi njegov otac htio da učini ko- 
ju nepravdu, doletio bi Sivko s vlasom. Onda bi Ulrik zapriječio ili bar ublažio zlo. On je 
čuvao sve te vlasi. Spleo ih je u pletenicu. Sada zna, da je taj “šumski duh“ neka dobra 
djevojka sa zlatnom kosom. Knez bi Bodo htio, da se Ulrik oženi s nekom bogatom grofi- 
com. Ali Ulrik hoće prije da bar dobro vidi tu čudnu djevojku. Eto, knez Bodo ubija zvje- 
rad u šumi, a “šumski duh“ ne šalje mu svojih vlasi. Zar ne mari više ni za koga? Ili je 
otišao iz ovih šuma? 

Ulrik ne lovi. Otišao je daleko od lovaca. Luta po šumi, gdje je mir i tišina. 


Mladi knez ču, da netko trči lugom, pa se hitro sakrije u grm. Virne. Oči mu zasjaše od 
čuda i sreće. 


Na visoku, bijelu jelenu sijedjela je djevojka. Mlada, lijepa i zdrava držala se rukama za 
rogove, da ne padne sa životinje, koja je letjela kao strijela. Duge zlatne vlasi lepršale su 
joj po zraku. 

Prođe trenutak, dva, i jelena s djevojkom nestade. 

Ulrik izađe iz grma. Napokon ju je vidio! I on reče: “Ta će djevojka biti moja žena, Vranj- 
ska kneginjica! Ili ona ili nijedna druga!“ 


VI. Zvijezde 


Bijeli jelen i Zlatokosa nađoše u ležaju Vitoroga i košutu. “Životinje se bojale izaći na pa- 
šu, jer su lovci lovili gotovo po cijeloj šumi. Vitorog reče: “Mi smo strepili zbog vas. Tri 

su dana, što vas nema. Dok knez Bodo lovi, ostanite s nama u ležaju. Amo lovci nikada 
ne dolaze.“ 


A Zlatokosa reče: “Bijeli će jelen ostati s vama, sve dok se ne vratim. Čuvajte ga! Ja mo- 
ram drugamo“. 


Netom se smrknu, Zlatokosa izađe i pođe u goru. 


Na vrhu Oštroga Kuka ona nađe Gvozdenkljuna. Uštap je baš izlazio. Mjesečina se točila 
kao mlijeko u lugove. U šumi je bilo sve tiho. Lovci su počivali; a životinje su bježale i 
sakrivale se. 


“Hoćemo li, majčice?“ reče Gvozdenkljun. 
Ona mu sjedne na hrbat, a orao odletje. 
Visoko, visoko dizao se Gvozdenkljun. 


Zlatokosa je gledala pod sobom. Zemlja je bivala sve manja, sjala je srebrnastom svjetloš- 
ću u mjesečevim zrakama. Začudi se, kad vidje, da je zemlja golema kugla, što nekamo 
juri. Digne glavu i vidje nad sobom mjesec, ali velik, velik. I opet se začudi. Na mjesecu 
su gore, puste poljane i korita širokih mora. 


Ona ne vidje ni zelenih perivoja, ni vilinskih dvora. Na mjesecu niti vode teku, niti valo- 
vi šume, niti lišće šušti: sve je golo i pusto. 

“Naviše, naviše, Gvozdenkljune!“ 

Gvozdenkljun poletje među zvijezde. 


Hiljade i hiljade zvijezda kretalo se u krugovima po prostoru. Jedne su zlatne, druge 
modre, treće crvene. Male zvijezde lete kao rojevi pčela; prosipaju se okolo Zlatokose. 
Izdaleka juri čudna zvijezda: čupava je, a vuče za sobom dug, sjajan rep. Ona se prošeta 
kao kraljica po plavome prostoru pa je nestade. 


“Zlatokosa“, reče orao, “kad se na zemlji rodi koje čeljade, onda niče na nebu njegova 
zvijezda. Pokazat ću ti tvoju zvijezdu.“ 


Zlatokosina je zvijezda treptjela visoko na nebu sjajna i velika. “Tebe čeka velika sreća“, 
reče joj orao. 

“A gdje je zvijezda kneza Ulrika?“ upita. 

Ulrikova je zvijezda sjala daleko od Zlatokosine, ali su te zvijezde išle jedna prema dru- 
goj. Sada već jure naporedo i bivaju sve ljepše. One se više ne ostavljaju. 

“Što to znači?“ upita djevojka. 

“Ne znam“, odgovori Gvozdenkljun. “Ali ne zaboravi, što si vidjela.“ 


Onda joj orao pokaza zvijezdu kneza Boda. Bila je velika i crvena kao krv. Ona se nadi- 
mala i nadimala. Najedanput prsne u krvave kaplje i nestade je. 


“Što to znači?“ upita u strahu Zlatokosa. 

“To znači, da je knez Bodo bio loš čovjek i da je ovaj čas umro.“ 

“AT je on sada u našoj šumi. Ja neću, da nitko u njoj nastrada! Natrag, natrag, Gvozden- 
kljune!“ 

Gvozdenkljun poletje prema zemlji. 

VII. Žalost i tuga 


U cik zore ponese Gvozdenkljun Zlatokosu na vrh Oštroga kuka. U šumi je bio velik me- 
tež i buka. 


Zlatokosa je trčala prema ležaju. 

Prođe nad njom kos i viknu: “Vepar je Kiso ubio kneza Boda! Vepar je Kiso ubio kneza 
Boda!“ 

Zlatokosa se sjeti, kako je ono zvijezda kneza Boda prsnula u krvave kaplje, pa je onda 
nestade. Soko proleti nad njom i zakrešti: “Lovci su oteli bijeloga jelena! Lovci su oteli 
bijeloga jelena!“ 

Bez daha banu Zlatokosa u ležaj i viknu: “ Vitorože, košuto, kako se sve to dogodilo?“ 
“To najbolje zna Ćuko. Evo ga, gdje dolazi.“ 

Ćuko doletje i poče pričati: “Sestrice, zlo i naopako! Ja sam sve vidio. Knez Bodo navalio 
pri mjesečini na log vepra Kisa. Knez njega nožem, a Kiso njega zubima. Oba su poginu- 
la.“ 

“A bijeli jelen?“ 

“Vuk Ovcoder se vratio odnekuda vas isprebijan. Netko ga je izmlatio i izbatinao. Rekao 
je, da si ti svemu tomu kriva, i da će ti se osvetiti. Urotio se s tvojom neprijateljicom, zmi- 
jom otrovnicom. Zmija doplazila amo pa slatkim riječima izmamila bijeloga jelena iz le- 
žaja. Onda je Ovcoder navalio na nj i potjerao ga baš onamo, gdje su bili lovci. Lovci su 
Ovcodera ubili, a bijeloga jelena zarobili.“ 

“A što je sada s jelenom?“ 

“Ja sam pred zoru letio okolo dvora. Nešto sam vidio kroz prozore. Knez Bodo leži mr- 
tav na postelji. Mladi knez Ulrik drži bijeloga jelena zatvorena u svojoj sobi.“ 

Zlatokosa zakuka: “Jao, jao! Zašto sam noćas otišla među zvijezde i pustila, da se sve to 
dogodi!“ 

Nastade velika tuga i u šumi i u kneževu dvoru. Mladi knez Ulrik proli mnoge suze nad 
mrtvim ocem, pa ga svečano zakopa. 

Naredi, da za deset dana budu u znak tuge zatvoreni svi prozori na njegovu dvoru. 

U šumi je sve tugovalo za otetim jelenom. Ptice nijesu više pjevale, potoci nijesu više žu- 
borili, grane nijesu šumjele. Kao da je sve umrlo u zelenom lugu. 

PETI DIO 


VRANJSKA KNEGINJICA 


I. Prvi sastanak 


Prođe godinu dana. 


Minu i tugovanje u kneževu dvoru. Sve se malo pomalo promijeni u dvoru i u selu. Nov 
gospodar, knez Ulrik, potjera zločeste pandure i naloži slugama da budu dobri prema 
kmetovima. 


Sve je sužnjeve pustio na slobodu, ali jednoga nije. To je bio bijeli jelen. Čuvao ga, hranio 
ga, ali ga nije puštao u šumu. Mislio je: “Pustim li ga, ja one djevojke neću nikada vidje- 
ti.“ 

I Ulrik se nije varao. 


Jednoga dana donese mu golub Sivko zlatan vlas i hrastov list. Mladi gospodin reče: 
“Vlas znači: dođi! Hrastov list znači: čekam te ispod hrasta pokraj vrela!“ 


I Ulrik pođe u lug. Putem se čudio šumi: ptice ne pjevaju, kukci ne zuje. Sve je mrtvo kao 
na groblju. 
On stiže do hrasta. 


Zlatokosa je sjedjela na kamenu blizu potoka. Obučena je u neko čudno odijelo, što ga je 
satkala lišćem i travom. Zlatna je kosa ovjenčava kao kruna. Ljepšaje nego ikada, ali je 
tužna. 


On dođe do nje. Neko ju je vrijeme gledao, pa onda reče: “Kako se zoveš?“ 
“Sva me šuma zove Zlatokosa.“ 

“A čemu si se uvijek krila?“ 

“Kćerka šume ne smije govoriti s ljudima.“ 

“Danas pak smiješ.“ 


“Danas moram govoriti s tobom. Cijela mi šuma zapovijeda, da isprosim od tebe bijeloga 
jelena. Bez njega nema života i radosti u lugovima. Ja ga nisam čuvala, ja ga moram sa- 
ma dobiti natrag.“ 

Onda Ulrik reče: “Reci mi prije, jesi li baš ti ona, koja je spasila starca Martina, djecu Ma- 
ricu, Pavla, Milicu i Draga?“ 


“Jesam!“ 

“Čuj, djevojko. Kaži cijeloj šumi: Neka šuma dade knezu Ulriku djevojku Zlatokosu, a 
knez će Ulrik dati šumi bijeloga jelena!“ 


Ona problijedi: “Je li, ti hoćeš, da opet čuvam guske na potoku?“ 
On je htio da joj odmah odgovori, ali se predomisli pa ne reče ni riječi. 
Zlatokosa kaza: “Do tri ću ti dana reći, što šuma hoće.“ 


Ona ga tužno pogleda i ode. 


II. Pred Ljumovom pećinom 


Pred pećinom medvjeda Ljume stoje danas sve šumske životinje. Ljumo ih pozvao, da 
čuju poruku kneza Ulrika. 


IKA 


“Zlatokosa, reci ti!“ progovori medvjed. 

A Zlatokosa viknu, da je čuju svi naokolo: “Čuj, narode šumski! Knez je Ulrik rekao ova- 
ko: Neka šuma dade knezu Ulriku djevojku Zlatokosu, a knez će Ulrik dati šumi bijeloga 
jelena!“ 

“Či, či, či! Mi ne damo sestrice Zlatokose! Či, či, či! Mi ne damo sestrice Zlatokose!“ zači- 
rikaše ptice na granama. 

Sve su šumske životinje voljele sestricu Zlatokosu. Vikale su: “Mi je ne damo!“ Samo su 
vuci tulili: “Mi ćemo je pojesti!“ a zmije su psikale: “Mi ćemo je ugristi! Mi ćemo je ugris- 
ti!“ 

Onda Ljumo reče: “Ćuko je najpametnija životinja u šumi. On cijeli dan leži u rupi i raz- 
mišlja o svemu. Hoću da ga čujem!“ 

A Ćuko progovori: “Ja volim Zlatokosu, volim bijeloga jelena i volim šumu. Kazat ću, što 
je pravo. Riba ne može živjeti na stablu; ptica ne može živjeti na dnu mora. Neka bude 
sve onako, kako bi moralo biti. Neka se čovječje lane vrati ljudima, a jelenče jelenima!“ 
“Neka se čovječje lane vrati ljudima, a jelenče jelenima!“ zašumi cijela šuma. 

Ali Ljumo reče: “Zlatokosa, što će Ulrik s tobom?“ 

A Zlatokosa: “Nije rekao, da će me gledati kao sestru. Ja ću dakle opet čuvati guske na 
potoku“. 

Onda svi viknuše: “Ne! Ne! Kraljica šume ne smije čuvati guske na potoku!“ 

Al' se Zlatokosa uspravi na kamenu i glasno viknu: “Bilo, što bilo, šuma je već kazala 
svoju: Neka se čovječje lane vrati ljudima, a jelenče jelenima!“ 

I ona pozdravi sa suzama u očima Ljuma, Vitoroga, košutu, i sve životinje. Zatim pođe 
na Oštri kuk, da još jednom vidi orla Gvozdenkljuna. 

III. Mjesto guščarove palice 


Prođoše tri dana. Ulrik pođe na vrelo i nađe Zlatokosu. 

Upita je: “Što veli šuma?“ 

“Šuma veli: Neka se čovječje lane vrati ljudima, a jelenče jelenima!“ 

“To je pravo!“ odgovori veseo Ulrik. “Ti ćeš sada doći sa mnom, ja ću odmah pustiti u 
šumu bijeloga jelena.“ 

Onda Zlatokosa prigne pred njim glavu i reče ponizno: “Gospodaru, daj svojoj sluškinji 
palicu, kojom će tjerati na pašu tvoje guske!“ 

Ulrik odgovori. “Prije svega valja da te malko drukčije obučem!“ 


On pljesnu rukama. Jedna njegova dvorkinja izađe iz grma i obuče Zlatokosu u dugo 
svileno odijelo. Ulrik pljesnu nanovo. Izađe druga dvorkinja i namjesti na Zlatokosina 
pleća plašt nakićen srebrom i zlatom. Ulrik pljesnu po treći put. Izađe treća dvorkinja, 
koja počešlja djevojčinu kosu i namjesti na nju zlatnu kneževsku krunu. 


Zlatokosina ljepota sinu kao jutarnje sunce. 

“Što to znači, gospodaru? Zar ću ovako sjedjeti pokraj gusak4 na potoku?“ reče ona. 

A on joj odgovori: “Djevojko, htio sam vidjeti, jesi li skromna i čedna. Ti ćeš u tome odije- 
lu sjedjeti na kneževskoj stolici u mojemu dvoru!“ 


Ona se sva zacrveni. Sjeti se onoga, što je s Gvozdenkljunom gledala među zvijezdama. 
Njezina i Ulrikova zvijezda tekle su usporedo velike i sjajne. 


Ulrik pljesnu iznova rukama. Iz grmova okolo vrela izađoše mnogi dvorani i dvorkinje s 
cvijećem i darovima. Osam je momaka nosilo lijepa nosila. Ulrik i Zlatokosa sjedoše u 
nosila, i povorka krenu pjevajući prema dvoru. 


IV. Na piru 


Poslije vjenčanja u dvorskoj crkvici slavio se pir u dvornici vranjskoga grada. Na čelu 
stola sjedjeli su nevjesta i mladoženja: Zlatokosa i Ulrik. Do njih je sjedio fra Anselmo, 
koji ih je vjenčao. 

Bilo je tu mnogo gospode, ali i nekoliko čudnih pozvanika. 

Dječak je Pavao sjedio uz svoju slijepu bakicu i gledao onu “vilu“, koja ga je povela iz 
šume i stavila mu u kotaricu izgubljeni srebrni novčić. 

Marija i brat joj Ivo gledali su “šumskog duha“, koji je ubio zmiju otrovnicu. 

Starac je Martin gledao one ruke, koje su mu bile ukrale klupko. 

Djevojčica je Milica slušala, kako na čelu stola govori “šumska jeka“. 

Starac je Luka neprestano buljio u nevjestu. Čudio se, kako je ono mogao reći, da su one 
zlatne vlasi “Žute zmije na glavi ružne štrige“. 

Svi su se divili dobroti lijepe nevjeste. Svi su sada znali, tko ih je ono spasio i pomagao 
im u nevolji. 

Ali je jedna malena glavica sve nešto mislila i mislila. To je bio mali Drago iz one bijele 
kućice dolje blizu rijeke. 


Drago najedanput vikne: “Dobra tetko, gdje je tvoja bijela koza sa sedam rogova?“ 
Gosti prasnuše u smijeh. 


Ali vranjska kneginja ustane, uze Draga za ruku i reče. “Dođi, da ti pokažem!“ Zlatokosa 
povede Draga na široki doksat. Svi gosti pođoše za njima. 


Netom kneginjica dođe na doksat, cijela se šuma pred njom uskomeša. “Eto sestrice Zla- 
tokose! Eto sestrice Zlatokose!“ stade cvrkutanje po lugovima. 


Rojevi ptic4 letjeli su prema doksatu. Čopori srna i jelena hrlili su iz šume. 
Svatovi su bacali pticama pregršt sjemenja, a srnama narandže i jabuke sa stola. 
“Tetko, ja hoću bijelu kozu sa sedam rogova!“ klicao je mali Drago. 

“Eno je!“ reče kneginjica. 

Gosti pogledaše. 


Lijep, bijel jelen trčao je iz šume. Rogovlje mu se zlatilo na glavi. Skakao je lagan kao pe- 
ro preko grmova. Preskoči potočić, zaigra po poljani i stade ispod doksata. Digne glavu, 
zagleda se u kneginjicu i poče tužno meketati. 

Kneginjica nije mogla da odoli. Ona potrči dolje. Stavi jelenovu glavu sebi na krilo i po- 
gladi životinju po vratu i hrptu. 

“Sestrice, dođi u šumu! Sestrice, dođi u šumu!“ govorio joj jelen. 


Al ga ona nije razumijevala, jer nije više spavala u planinskome ležaju. Nije više mogla 
da govori sa šumskim životinjama. 


Kneginja mu nakiti rogovlje cvijećem te se vrati k svatovima. 


Sutradan povede knez Urlik svoju mladu ženu u neki veliki grad. Kada se vratiše poslije 
godinu dana u Vranju, ona je nosila na krilu lijepo muško čedo. 


Vranjska kneginja nije nikada više vidjela bijelog jelena. 

Rječnik 


bućast - čupav, razbarušen 
česta - guštik, šiblje 


diraka - vrsta biljke, crna drača, dirača 
doksat (tur.) - balkon, terasa 

do vidova - doviđenja 

drenjina - plod drena, jako ukusna cr- 
venkasta bobica 

drijen - drijenak, listopadni grm 
dvornica - dvorište ili soba u koju se 
najprije stupi kad se ulazi u kuću ili 
dvorac 


glog - listopadni grm (malo stablo) s tr- 
njem, daje jestivi bobičasti plod (glogi- 
nje) 

Sudura - klanac, klisura 


hrlo - žurno, brzo 
hvoja - grana 


jošte - još 








karbunica - konstrukcija za pravljenje 
drvenog ugljena; radi se tako da se drva 
poslažu u stožac, prekriju lišćem i zem- 
ljom, te potom zapale da se pretvore u 
ugljen 

kotarica - košarica 


log - brlog, ležaj 
otide - otiđe 


starosta - starješina 
stražiti - stražariti 


štriga (prema tal.) - vještica 


uspje - uspe 

uštap - pun mjesec 
utaman - uzalud 
uzduh - zrak 


većma - više 
veprina - vrsta grmolike zimzelene bilj- 
ke 


zasluživati - zarađivati 

